cyanic-selkie/wikianc huggingface dataset:
ഭജ ഗോവിന്ദം
ചിലശ്ലോകങ്ങളും വ്യാഖ്യാനങ്ങളൂം
ഗുരുവിന്റെ പാദാരവിന്ദങ്ങളിൽ നിർഭരമായ ഭക്‌തിയുള്ളവനേ, ഈ ലൌകിക ജീവിതത്തിൽ നിന്നും പെട്ടെന്നു തന്നെ നീ മുക്‌തനായിത്തീരും. നിന്റെ ഇന്ദ്രിയങ്ങളുടേയും മനസ്സിണ്റ്റേയും നിയന്ത്രണത്തിലൂടെ മാത്രമേ നിന്റെ ഹൃദയത്തിൽ ദേവൻ വിളങ്ങുകയുള്ളൂ.
അവലംബം
https://m.facebook.com/story.php?story_fbid=pfbid02G7sAuPc3vSncNE8ax5VxTW4cgMESubZTTwytoFNbQo72QqnevL3f3eBffw8v4XrCl&id=100001315581715&mibextid=Nif5oz
കുറിപ്പുകൾ
मोहमुद्गरं
भज गोविन्दं भज गोविन्दं गोविन्दं भज मूढमतिन्दं | सम्प्राप्ते सन्निहिते मरणे नहि नहि रक्षति डुक्रिङ्करणे ||
मूढ जहीहि धनागमतृष्णां कुरु सद्बुद्धिम् मनसि वितृष्णाम् | यल्लभसे निज कर्मोपात्तं वित्तं तेन विनोदय चित्तम् ‖
नारी स्तनभर नाभीदेशं दृष्ट्वा मा गा मोहावेशम् | एतन्मांस वसादि विकारं मनसि विचिन्तय वारं वारम् ‖
नलिनी दलगत जलमति तरलं तद्वज्जीवित मतिशय चपलम् | विद्धि व्याध्यभिमान ग्रस्तं लोकं शोकहतं च समस्तम् ‖
यावद्-वित्तोपार्जन सक्तः तावन्-निजपरिवारो रक्तः | पश्चाज्जीवति जर्जर देहे वार्तां कोऽपि न पृच्छति गेहे ‖
यावत्-पवनो निवसति देहे तावत्-पृच्छति कुशलं गेहे | गतवति वायौ देहापाये भार्या बिभ्यति तस्मिन् काये ‖
बाल स्तावत् क्रीडासक्तः तरुण स्तावत् तरुणीसक्तः | वृद्ध स्तावत्-चिन्तामग्नः परमे ब्रह्मणि कोऽपि न लग्नः
का ते कान्ता कस्ते पुत्रः संसारोऽयमतीव विचित्रः | कस्य त्वं वा कुत आयातः तत्वं चिन्तय तदिह भ्रातः ‖
सत्सङ्गत्वे निस्सङ्गत्वं निस्सङ्गत्वे निर्मोहत्वम् | निर्मोहत्वे निश्चलतत्त्वं निश्चलतत्त्वे जीवन्मुक्त्वं ||
वयसि गते कः कामविकारः शुष्के नीरे कः कासारः | क्षीणे वित्ते कः परिवारः ज्ञाते तत्त्वे कः संसारः ||
मा कुरु धनजन यौवन गर्वं हरति निमेषात्-कालः सर्वम् | मायामयमिदम्-अखिलं भूत्वा ब्रह्मपदं त्वं प्रविश विदित्वा ‖
दिन यामिन्यौ सायं प्रातः शिशिर वसन्तौ पुनरायातः | कालः क्रीडति गच्छत्यायुः तदपि न मुञ्चत्याशावायुः ‖
का ते भ्रान्ता धन गत चिन्ता वातुल किं तव नास्ति नियन्ता | त्रिजयति सज्जन सङ्गतिरेका भवति भवार्णव तरणे नौका ‖
जटिलो मुण्डी लुञ्जित केशः काषायान्बर वञ्चित वेशः | पश्यन्नपि च न पश्यति मूढः उदर निमित्तं बहुकृत गूढः ‖
സാം ഹ്യൂസ്റ്റൺ
പത്തൊൻപതാം നൂറ്റാണ്ടിലെ അമേരിക്കൻ രാഷ്ട്രതന്ത്രജ്ഞനും ജനനേതാവും സേനാനായകനുമായിരുന്നു സാമുവേൽ ഹ്യൂസ്റ്റൺ എന്ന സാം ഹ്യൂസ്റ്റൺ (മാർച്ച് 2, 1793– ജൂലൈ 26, 1863). ഇന്നത്തെ റോക്ക്ബ്രിഡ്ജ് കൗണ്ടിയിൽ ലെക്സിംഗ്ടണു വടക്ക് സ്ഥിതി ചെയ്യുന്ന റ്റിംബർ റിഡ്ജ് എന്ന സ്ഥലത്തു ജനിച്ച ഹ്യൂസ്റ്റൺ പിന്നീട് ടെക്സസിന്റെ ചരിത്രത്തിലെ ശ്രദ്ധേയനായ വ്യക്തിയായിത്തീർന്നു. രണ്ടുവട്ടം റിപ്പബ്ലിക്ക് ഓഫ് ടെക്സസിന്റെ പ്രസിഡന്റും, പിന്നീട് ടെക്സസ് അമേരിക്കൻ ഐക്യനാടുകളുമായി ചേർന്നശേഷം ടെക്സസിനെ പ്രതിനിധീകരിച്ച് സെനറ്ററും ഏറ്റവും ഒടുവിലായി ടെക്സസ് ഗവർണ്ണറുമായി അദ്ദേഹം സേവനമനുഷ്ഠിച്ചിട്ടുണ്ട്. ഹ്യൂസ്റ്റൺ അടിമകളുടെ ഉടമയും അടിമത്തം ഇല്ലാതാക്കുന്നതിന്‌ എതിരുമായിരുന്നു. എങ്കിലും ടെക്സസ് അമേരിക്കൻ യൂണിയനിൽനിന്ന് വേർപിരിഞ്ഞപ്പോൾ ദൃഢമായ യൂണിയനിസ്റ്റ് വിശ്വാസത്തിൽ അടിയുറച്ചുനിന്ന അദ്ദേഹം കോൺഫെഡറസിയോട് ചേരാൻ വിസമ്മതിച്ചു. ഇതുമൂലം അദ്ദേഹത്തിനു ടെക്സസ് ഗവർണ്ണർസ്ഥാനം നഷ്ടമായി. രക്തച്ചൊരിച്ചിൽ ഒഴിവാക്കാൻ അദ്ദേഹം വിപ്ലവം അടിച്ചമർത്താൻ പട്ടാളത്തെ അയയ്ക്കാൻ വിസമ്മതിച്ചു. അതിനുപകരം അദ്ദേഹം ടെക്സസിലെ ഹണ്ട്സ്‌വില്ലിലേയ്ക്കു പിൻവാങ്ങുകയും അമേരിക്കൻ അഭ്യന്തരയുദ്ധം അവസാനിക്കുന്നതിനുമുമ്പ് അവിടെവച്ച് മരിക്കുകയും ചെയ്തു.
ഭജ ഗോവിന്ദം
കുറിപ്പുകൾ
अङ्गं गलितं पलितं मुण्डं दशन विहीनं जातं तुण्डम् | वृद्धो याति गृहीत्वा दण्डं तदपि न मुञ्चत्याशा पिण्डम् ‖
अग्रे वह्निः पृष्ठे भानुः रात्रौ चुबुक समर्पित जानुः | करतल भिक्षस्-तरुतल वासः तदपि न मुञ्चत्याशा प्रासः ‖
कुरुते गङ्गा सागर गमनं व्रत परिपालनम्-अथवा दानम् | ज्ञान विहीनः सर्वमतेन भजति न मुक्तिं जन्म शतेन ‖
सुरमन्दिर तरु मूल निवासः शय्या भूतलम्-अजिनं वासः | सर्व परिग्रह भोगत्यागः कस्य सुखं न करोति विरागः ‖
योगरतो वा भोगरतो वा सङ्गरतो वा संगरहित्व | यस्य ब्रह्मणि रमते चित्वा नन्दति नन्दति नन्दत्येव ‖
भगवद्गीता किञ्चिदधीता गङ्गा जललव कणिका पीता | सकृदपि येन मुरारि समर्चा क्रियते तस्य यमेन न चर्चा ‖
पुनरपि मरणं पुनरपि जननं पुनरपि जननी जठरे शयनम् | इह संसारे बहु दुस्तारे कुहनापाये पाहि मुरारे ‖
रथ्या चर्पट विरचित कन्थः पुण्यापुण्य विवर्जित पन्थः | योगी योग नियोजित चित्वा रमते बालोन्मत्तवदेव ‖
कस्त्वं कोऽहं कुत आयातः का मे जननी को मे तातः | इति परिभावय निज संसारं सर्वं त्यक्त्वा स्वप्न विचारम् ‖
त्वयि मयि चान्यत्रैको विष्णुः व्यर्थं कुप्यसि मय्यसहिष्णुः | भव समचित्तः सर्वत्र त्वं वाञ्छस्यचिराद्-यदि विष्णुत्वम् ‖
शत्रौ मित्रे पुत्रे बन्धौ मा कुरु यत्नं विग्रह सन्धौ | सर्वस्मिन्नपि पश्यात्मानं सर्वत्रोत्-सृज भेदाज्ञानम् ‖
कामं क्रोधं लोभं मोहं त्यक्त्वाऽऽत्मानं पश्यति सोऽहम् | आत्मज्ञ्नान विहीना मूढाः ते पच्यन्ते नरक निगूढाः ‖
गेयं गीता नाम सहस्रं ध्येयं श्रीपति रूपम्-अजस्रम् | नेयं सज्जन सङ्गे चित्तं देयं दीनजनाय च वित्तम् ‖
सुखतः क्रियते रामाभोगः पश्चाद्धन्त शरीरे रोगः | यद्यपि लोके मरणं शरणं तदपि न मुञ्चति पापाचरणम् ‖
अर्थमनर्थं भावय नित्यं नास्ति ततः सुख लेशः सत्यम् | पुत्रादपि धनभाजां भीतिः सर्वत्रैषा विहिता रीतिः ‖
प्राणायामं प्रत्याहारं नित्यानित्य विवेक विचारम् | जाप्यसमेत समाधि विधानं कुर्व वधानं महद्-अवधानम् ‖
गुरु चरणाम्बुज निर्भरभक्तः संसाराद्-अचिराद्-भव मुक्तः | सेन्दिय मानस नियमादेवं द्रक्ष्यसि निज हृदयस्थं देवम् ‖
द्वात्रिंशञ्जनिकाभिरु शेषः कथितो वैयाकरणतिशेषः उपदेशोद् भूद् विद्या निपुणैः बोधित आसीच्छोदित करणै इति मोहमुद्गरः संपूर्णः
श्रीशङ्कराचार्य
(സംസ്കൃതത്തിലുള്ള മോഹ മുദ്ഗരത്തിലെ തെറ്റുകൾ തിരുത്തിയത് സന്ദീപ് വേരേങ്കിൽ)
മൊഴിമാറ്റം
മോഹ മുദ്ഗരം - പരിഭാഷ
ഭജ ഗോവിന്ദം ഭജ ഗോവിന്ദം ഗോവിന്ദം ഭജ മൂഢാനന്ദം മരണം മുട്ടുന്നൊരു നാൾ മുഴുവൻ ഭജനയിരുന്നിട്ടില്ലൊരു ഫലവും.
ആർത്തി പണത്തോടരുതേ മണ്ടാ ശാന്തമനത്താലറിയുന്നുണ്ടോ? അന്നന്നുള്ളദ്ധ്വാനത്തിൻഫല- മെത്തും നിന്നിലതെന്തായാലും.
മുലയിണ തിങ്ങിനിറഞ്ഞൊരു ദേശം നോക്കിമയങ്ങുകയരുതേ ലേശം! മാംസമെഴുന്ന കൊഴുപ്പും ചെന്നിണ- മെന്നതു മനമേ ഓർത്തീടേണം.
താമരയിലമേലുരുളുംതുള്ളി, ജീവിതകഥപോലുരുകും തുള്ളി വ്യാധിയുമാധിയുമുള്ളിലഹന്തയു- മായിഹലോകം മാറിയതറിയൂ.
ധനമുണ്ടാക്കുംകാലത്തോളം ബന്ധുക്കൾക്കൊട്ടില്ലവതാളം ക്ഷീണംവന്നുകിടന്നതറിഞ്ഞാൽ ബന്ധുജനങ്ങൾക്കുണ്ടാം പഞ്ഞം!
ജീവശ്വാസം ദേഹത്തുണ്ടേൽ ക്ഷേമാന്വേഷണമുണ്ടേ പണ്ടേ, വായു നിലച്ചൊരു ദേഹം കണ്ടാൽ പ്രിയതമപോലും പേടിത്തൊണ്ടി!
കുട്ടിക്കാലം കളിയിൽപ്പെട്ടു, യൌവനകാലം പെണ്ണിൽപ്പെട്ടു, വാർദ്ധക്യത്തിൽ ചിന്തയിലാണ്ടു, ആത്മീയതയിൽ കണ്ടവരുണ്ടോ?
ആരാ പത്നി? ഏതാ പുത്രൻ? ലൌകികജീവിതമെത്ര വിചിത്രം! ആരുടെയാൾ നീ? എവിടെനിന്നും? തത്ത്വം ചിന്തിക്കനുജാ നന്നായ്
വൃദ്ധർക്കെന്തിനു കാമഭ്രാന്ത്? വറ്റിവരണ്ടൊരു കായലിലെന്ത്? കാശില്ലാത്തോർക്കുറ്റവരുണ്ടോ? തത്ത്വജ്ഞാനിയ്ക്കുലകവുമുണ്ടോ?
ദിനരാത്രങ്ങൾ, വിഭാതം, സന്ധ്യ വീണ്ടും ശിശിര,വസന്തം സന്ധി കാലം കഴിയും പ്രായം കൂടും ആശകളേറുന്നാളും കൂടും.
മൊട്ടയടിച്ചും ജടമുടിയായും കാഷായാംബരവേഷവുമായും കണ്ടാലൊട്ടറിയാത്തവരിതിനാ- ലുദരനിമിത്തം ബഹുകൃതനടനം!
കൈകാൽവലിവും തലയിൽ നരയും പല്ലില്ലാത്തിരുമോണകളായും കൈവടിയൂന്നിയ വൃദ്ധൻപോലും കൈവശമാക്കിയൊരാശ വിടില്ല
പൊരിവെയിലത്തു നടത്തം നിത്യം കൂനിക്കൂടിയുറക്കം രാത്രം വൃക്ഷത്തണലിൽ ഭിക്ഷാവാസം കളയില്ലന്നുമൊരാശാപ്രാസം!
ഗംഗയൊരാഴിയിലണയുംനാട്ടിൽ നോമ്പും നോറ്റൊരു ദാനം കൂട്ടർ! ജന്മം നൂറു ബലിച്ചോറിട്ടാൽ ജ്ഞാനവിഹീനർക്കുണ്ടോ നേട്ടം?
അമ്പലമുറ്റത്താൽത്തറതന്നിൽ മാന്തോലിട്ടതിലെന്നും ശയനം സുഖഭോഗങ്ങളുപേക്ഷിച്ചോർക്കാ ത്യാഗവുമാസ്വാദനമായോർക്കാം.
യോഗം, ഭോഗം, സംഘം പലതും യുക്തിയിലുള്ളോരാളതുമേതും നന്മയിലുള്ള മനം മതി മനുജാ നന്മകൾ നന്മകൾ നന്മകളനുജാ
ഭഗവദ്ഗീത കുറച്ചു പഠിച്ചാൽ ഗംഗാജലമൊരു തുള്ളി കുടിച്ചാൽ സന്മനമായുള്ളർച്ചനപോലും യമനൊരു ചർച്ചാവിഷയമതല്ല!
ജനിമൃതി ജഗതിയിലതിവേഗേന ധരയുടെ മടിയിലുറങ്ങാനെന്നും ജീവിതമെന്നും കഠിനം കഠിനം ദൈവംപോലും കപടവുമെന്നും!
തെരുവോരത്തെ പഴന്തുണിയണിയും ഗുണദോഷങ്ങളുമില്ലാതലയും യോഗീശൻ്റെ മനോബലമായും ബാലോന്മത്തവനായൊരു തനയൻ.
ഞാനും നീയും എവിടെനിന്നും!അമ്മയുമച്ഛനുമാരാണെന്നും! ചിന്തിക്കുക നാമെല്ലാം വ്യർത്ഥം സ്വപ്നംപോലുള്ളുലകമനാഥം!
നിന്നിലുമെന്നിലുമെല്ലാം വിഷ്ണു കോപവുമസഹിഷ്ണുതയും വേണോ? സമഭാവനയോടുള്ള മനത്താൽ വിഷ്ണുത്വം പ്രാപിക്കാമത്രേ
ശത്രു-മിത്രം, പുത്രൻബന്ധം സന്ധിയുമരുതേ ഛേദവുമന്ധം, എല്ലാവരിലുമതുണ്ടഭിമാനം എല്ലായിടവും ഭിന്നാഖ്യാനം.
കാമം, ക്രോധം, ലോഭം, മോഹം ത്യാഗം ചെയ്യാനിവയിൽ വിരഹം, ആത്മജ്ഞാനമതില്ലാമടയാ അറിയാത്താലയിലുലയിൽ മൊരിയാം!
പെണ്ണുംകെട്ടി മദിച്ചുനടന്നോൻ വ്രണവുംകേറി മരിച്ചുകിടന്നു, ലോകം മുഴുവൻ മരണം ശരണം! ലോകർക്കെന്നും പാപാചരണം
പണമതിദോഷം ചെയ്യും നിത്യം സുഖമേകുകയില്ലതുതാൻ സത്യം സ്വന്തം പുത്രഭയത്താൽ ധനവാൻ കാവലിനാക്കിയയാളൊരു ബലവാൻ!
ശ്വസനനിയന്ത്രണ,മിന്ദ്രിയമൗനേ നിത്യാനിത്യതിയുക്തിയുമായ് നാം ജപവും വ്രതവും ശീലിക്കേണം പൂർണ്ണമനസ്സാലർപ്പിക്കേണം.
ഗുരുചരണാംബുജനിർഭരഭക്തൻ ലൌകികജീവിതഭാവനമുക്തൻ പഞ്ചേന്ദ്രിയതലസംയമനത്താൽ ദർശിക്കാം തവദൈവം ഹൃത്താൽ.
മുപ്പത്തൊന്നു ചിലച്ചൊരു പല്ലി വൈയാകരണനു നൽകിയൊരല്ലി, അറിവുള്ളവരുടെയറിവിൽച്ചെല്ലാൻ ബോധിപ്പിക്കും ബോധനമല്ലോ. - ശ്രീശങ്കരാചാര്യർ രചിച്ച മോഹ മുദ്ഗരം എന്ന ഭജ ഗോവിന്ദം മലയാളത്തിലേക്കു മൊഴി മാറ്റിയത് സന്ദീപ് വേരേങ്കിൽ
,
സിസ്റ്റസ് സാൽ‌വിഫോളിയസ്
സിസ്റ്റേസി കുടുംബത്തിലെ വാർഷിക ലിഗ്നസ് സസ്യമാണ് സിസ്റ്റസ് സാൽ‌വിഫോളിയസ്. സേജ്-ലീവ്ഡ് റോക്ക്-റോസ്, സാൽ‌വിയ സിസ്റ്റസ് അല്ലെങ്കിൽ ഗല്ലിപ്പോളി റോസ്, എന്നീ പേരുകളിലും അറിയപ്പെടുന്നു.
വിവരണം
സിസ്റ്റസ് സാൽ‌വിഫോളിയസിന് കട്ടിയുള്ള രോമങ്ങൾ പൊതിഞ്ഞ കാണ്ഡം കാണപ്പെടുന്നു. ഈ കുറ്റിച്ചെടി ശരാശരി 30–60 സെന്റീമീറ്റർ (12–24 ഇഞ്ച്) അല്ലെങ്കിൽ പരമാവധി 100 സെന്റീമീറ്റർ (39 ഇഞ്ച്) ഉയരത്തിൽ എത്തുന്നു. ഓവൽ ആകൃതിയിലുള്ള പച്ച ഇലകൾക്ക് 1 മുതൽ 4 സെന്റീമീറ്റർ വരെ നീളവും ചെറിയ ഇലഞെട്ടിന് 2-4 മില്ലീമീറ്റർ നീളവും കാണപ്പെടുന്നു.
പൂങ്കുലകളിൽ ഒന്നോ അതിലധികമോ വൃത്താകൃതിയിലുള്ള പുഷ്പങ്ങൾ, നീളമുള്ള തണ്ടുകളിൽ ഇലയുടെ കക്ഷങ്ങളിൽ ക്രമീകരിച്ചിരിക്കുന്നു. അഞ്ച് വെളുത്ത ദളങ്ങൾക്ക് ചുവട്ടിൽ മഞ്ഞ പുള്ളിയും 4-6 സെന്റിമീറ്റർ വ്യാസമുള്ള ഒരു കൊറോളയും മഞ്ഞ കേസരങ്ങളിൽ ധാരാളം മഞ്ഞ പരാഗരേണുക്കളും കാണപ്പെടുന്നു. ഷട്പദപരാഗണം നടത്തുന്ന പ്രാണികളിൽ പ്രത്യേകിച്ച് തേനീച്ചകളാണ് ഈ ചെടിയിൽ പരാഗണം നടത്തുന്നത്. ഏപ്രിൽ മുതൽ മെയ് വരെ ഇവ പൂവിടുന്നു. ഫലം 5-7 മില്ലീമീറ്റർ നീളമുള്ള പഞ്ചഭുജം ആകൃതിയിലുള്ള കാപ്സ്യൂളാണ്.
Synonyms
Other synonyms reported by The Plant List include:
പുറത്തേക്കുള്ള കണ്ണികൾ
വർഗ്ഗം:ലെബനോനിലെ സസ്യജാലം വർഗ്ഗം:ഫ്രാൻസിലെ സസ്യജാലം വർഗ്ഗം:ഇറ്റലിയിലെ സസ്യങ്ങൾ വർഗ്ഗം:വടക്കേ ആഫ്രിക്കയിലെ സസ്യജാലം വർഗ്ഗം:ആഫ്രിക്കയിലെ ഉദ്യാനസസ്യങ്ങൾ വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:സ്പെയിനിലെ സസ്യജാലം
സാമുവൽ ടോളൻസ്കി
ഒരു ബ്രിട്ടിഷ് ഭൗതികശാസ്ത്രജ്ഞനാണ് സാമുവൽ ടോളൻസ്കി.
ജീവിതരേഖ
1907 നവംബർ 17-ന് ഇംഗ്ലണ്ടിൽ ജനിച്ചു. റഥർഫോർഡ്, കിങ്സ്, ഇംപീരിയൽ എന്നീ കോളജുകളിലെ വിദ്യാഭ്യാസത്തിനുശേഷം പി.എച്ച്.ഡി., ഡി.എസ്.സി. ബിരുദങ്ങൾ നേടി. എഫ്. പാഷൻ, എ. ഫൗളർ, ലോറൻസ് ബ്രാഗ് എന്നീ പ്രസിദ്ധ ശാസ്ത്രജ്ഞരോടൊത്ത് വർണരാജി പഠന (spectroscopy) രംഗത്തു നിരവധി ഗവേഷണങ്ങൾ നടത്തി. വിവിധ മൂലകങ്ങളുടെ രേഖാസ്പെക്ട്രത്തിലെ അതിസൂക്ഷ്മ സംരചന അപഗ്രഥനം ചെയ്തുകൊണ്ട് അവയുടെ അണുകേന്ദ്രത്തിന്റെ ചക്രണം (spin), കാന്തിക ആഘൂർണം (magnetic), ചതുർധ്രുവ ആഘൂർണങ്ങൾ (quadrupole moments), ഐസോടോപ്പുകളുടെ വിസ്ഥാപന പ്രഭാവങ്ങൾ എന്നിവയെക്കുറിച്ചുള്ള വിവരങ്ങൾ വെളിപ്പെടുത്താൻ ടോളൻസ്കിക്കു കഴിഞ്ഞു. രണ്ടാം ലോകയുദ്ധകാലത്ത് അറ്റോമിക് എനർജി കമ്മിഷന്റെ നിർദ്ദേശപ്രകാരം യുറേനിയം- 235-ന്റെ ന്യൂക്ലിയർ ചക്രണമൂല്യം ഏതാണ്ടു കൃത്യമായിത്തന്നെ ഇദ്ദേഹം തിട്ടപ്പെടുത്തി. ഇതിനായി മൾട്ടിപ്പിൾ ബീം ഇന്റർഫെറോമെട്രി എന്ന സാങ്കേതികവിദ്യയും ഇദ്ദേഹം വികസിപ്പിച്ചെടുത്തു. ക്രിസ്റ്റലുകളെക്കുറിച്ചു പൊതുവേയും ഡയമണ്ട് ക്രിസ്റ്റലുകളെപ്പറ്റി പ്രത്യേകമായും ഇദ്ദേഹം ധാരാളം പഠനങ്ങൾ നടത്തിയിട്ടുണ്ട്.
മാഞ്ചസ്റ്റർ, ലണ്ടൻ എന്നീ സർവകലാശാലകളിൽ ടോളൻസ്കി ദീർഘകാലം സേവനമനുഷ്ഠിച്ചു. 1952-ൽ ലണ്ടനിലെ റോയൽ സൊസൈറ്റിയിൽ അംഗമായി തിരഞ്ഞെടുക്കപ്പെട്ടു. 1973 മാർച്ച് 4-ന് ലണ്ടനിൽ ഇദ്ദേഹം നിര്യാതനായി.
ചില കൃതികൾ
വർഗ്ഗം:1907-ൽ ജനിച്ചവർ വർഗ്ഗം: 1973-ൽ മരിച്ചവർ വർഗ്ഗം:നവംബർ 17-ന് ജനിച്ചവർ വർഗ്ഗം:മാർച്ച് 4-ന് മരിച്ചവർ
വർഗ്ഗം:ഭൗതികശാസ്ത്രജ്ഞർ
വാക്കൂൾ
ഗർഭിണി ആകുന്ന സ്ത്രീകൾക്ക് ചില പ്രത്യേക ആഹാരങ്ങളോട് തോന്നുന്ന താത്പര്യമാണ് വാക്കൂൾ. ഈ പേരിൽ വൈലോപ്പിള്ളി ശ്രീധരമേനോൻ ഒരു കവിത എഴുതിയിട്ടുണ്ട്.
അവലംബം
വർഗ്ഗം:മലയാളപദങ്ങൾ
ഗ്നോം ഷെൽ
പതിപ്പ് 3, മുതൽ ആരംഭിക്കുന്ന ഗ്നോം ഡെസ്ക്ടോപ്പ് പരിസ്ഥിതിയുടെ ഗ്രാഫിക്കൽ ഷെല്ലാണ് ഗ്നോം ഷെൽ, ഇത് 2011 ഏപ്രിൽ 6 ന് പുറത്തിറങ്ങി. ആപ്ലിക്കേഷനുകൾ സമാരംഭിക്കുക, വിൻഡോകൾ തമ്മിൽ മാറുക, ഒരു വിജറ്റ് എഞ്ചിൻ തുടങ്ങിയ അടിസ്ഥാന പ്രവർത്തനങ്ങൾ ഇത് നൽകുന്നു. ഗ്നോം ഷെൽ ഗ്നോം പാനലിനെയും ഗ്നോം 2 ന്റെ ചില അനുബന്ധ ഘടകങ്ങളെയും മാറ്റിസ്ഥാപിച്ചു.
വ്യത്യസ്ത ഉപകരണങ്ങൾക്കായി ഒന്നിലധികം ഗ്രാഫിക്കൽ ഷെല്ലുകൾ സൃഷ്ടിക്കാൻ സഹായിക്കുന്ന ഒരു സോഫ്റ്റ്വെയർ ചട്ടക്കൂടായ കെ‌ഡി‌ഇ പ്ലാസ്മ വർക്ക്‌സ്‌പെയ്‌സിന് വിപരീതമായി, കീബോർഡ്, മൗസ് എന്നിവയിലൂടെ പ്രവർത്തിക്കുന്ന വലിയ സ്‌ക്രീനുകളുള്ള ഡെസ്‌ക്‌ടോപ്പ് കമ്പ്യൂട്ടറുകളിലും ഗ്നോം ഷെൽ ഉപയോഗിക്കാൻ ഉദ്ദേശിക്കുന്നു, ഒപ്പം പോർട്ടബിൾ കമ്പ്യൂട്ടറുകളും ചെറിയ സ്‌ക്രീനുകൾ അവയുടെ കീബോർഡ്, ടച്ച്‌പാഡ് അല്ലെങ്കിൽ ടച്ച്‌സ്‌ക്രീൻ വഴി പ്രവർത്തിക്കുന്നു. എന്നിരുന്നാലും, ടച്ച്സ്ക്രീൻ സ്മാർട്ട്‌ഫോണുകളുമൊത്തുള്ള സ്പെഷ്യലൈസേഷനായി 2018 ൽ ഫോഷ് എന്നറിയപ്പെടുന്ന ഗ്നോം ഷെല്ലിന്റെ ഒരു ഫോഷ്(Phosh)സൃഷ്ടിക്കപ്പെട്ടു.
ചരിത്രം
ബോസ്റ്റണിലെ ഗ്നോമിന്റെ യൂസർ എക്സ്പീരിയൻസ് ഹാക്ക്ഫെസ്റ്റ് 2008 ലാണ് ഗ്നോം ഷെല്ലിനുള്ള ആദ്യ ആശയങ്ങൾ സൃഷ്ടിച്ചത്.
അവലംബം
വർഗ്ഗം:ഓപ്പറേറ്റിങ്ങ് സിസ്റ്റം വിൻഡോ മാനേജറുകൾ
ഗവണ്മെന്റ് ഹയർസെക്കണ്ടറി സ്കൂൾ, പെരിങ്ങൊളം
കോഴിക്കോട് ജില്ലയിലെ കുന്ദമംഗലം നഗരത്തിന്റെ ഹൃദയഭാഗത്തായി സ്ഥിതി ചെയ്യുന്ന ഒരു സർക്കാർ വിദ്യാലയമാണ് പെരിങ്ങൊളം‍ ഹയർ സെക്കണ്ടറി സ്കൂൾ. പെരിങ്ങൊളം സ്കൂൾ എന്ന പേരിലാണ് പൊതുവെ അറിയപ്പെടുന്നത്. ചക്കോടിയിൽ രാവുണ്ണി നായർ 1923-ൽ സ്ഥാപിച്ച ഈ വിദ്യാലയം കോഴിക്കോട് ജില്ലയിലെ ഏറ്റവും പഴക്കമേറിയ വിദ്യാലയങ്ങളിലൊന്നാണ്.
ചരിത്രം
1925 ൽ താലൂക്ക് ബോർഡ് പ്രസിഡൻറായിരുന്ന വി.വി.രാമയ്യരുടെ ഓരോ വില്ലേജിലും ഓരോ വിദ്യാലയം എന്ന നിർദ്ദേശം, സാമൂഹിക പ്രവർത്തകനും വിദ്യാങൃഭ്യാസ കുതുകിയുമായ ചക്കോടിയിൽ രാവുണ്ണി നായർക്ക് പ്രചോതനമായി. പെരുവയൽ പഞ്ചായത്തിലെ പെരിങ്ങൊളത്ത് രാവുണ്ണിനായർ, സ്വന്തം വീട്ടിൽ 22 കുട്ടികളുമായി 1923ല് ആരംഭിച്ച വിദ്യാലയമാണ് ഇന്ന് 1500ഓളം കുട്ടികൾ പഠിക്കുന്ന പെരിങ്ങൊളം ഗവ: ഹൈസ്ക്കൂളായത്. 1927ല് ചെമ്പകശ്ശേരി വിഷ്ണു നമ്പൂതിരി മാനേജറും നാദാപുരം സ്വദേശി ശങ്കരക്കുറുപ്പ് ആദ്യത്തെ ഹെഡ്മാസ്റ്ററും ,ശങ്കുണ്ണി നായർ ആദ്യത്തെ വിദ്യാർത്ഥിയുമായ് എൽ.പി സ്ക്കൂൾ പ്രവർത്തനമാരംഭിച്ചു. കേളു നമ്പ്യാർ, ടി.കെ കൃഷ്ണൻ നായർ, രാമക്കുറുപ്പ് എന്നിവർ അദ്ധ്യാപകരുംമായിരുന്നു. 1957 ല് സ്ക്കൂൾ സർക്കാർ ഏറ്റെടുക്കുകയും യു.പി.യായി ഉയർത്തുകയും ചെയ്തു. അന്ന് 3 ക്ലാസ് മുറികളും 140 വിദ്യാർത്ഥികളുമാണുണ്ടായിരുന്നത്. ഹൈസ്ക്കൂളിനുവേണ്ടിയുള്ള കാത്തിരിപ്പ് 1950 വരെ നീണ്ടു.നാട്ടുകാരുടെയും സാമൂഹിക രാഷ്ട്രീയ - സാംസ്കാരിക പ്രവർത്തകരുടെയും കൂട്ടായ്മയുടെയും ഇച്ഛാശക്തിയുടെയും ഫലമാണ് ഹൈസ്ക്കൂൾ. നിർമ്മാണ കമ്മിറ്റിയിൽ പെരിങ്ങൊളത്തെയും പരിസര പ്രദേശങ്ങളിലെയും പ്രശസ്തരും പ്രമുഖരുമായ പലരും അംഗങ്ങളായിരുന്നു. കമ്മിറ്റി നാട്ടുകാരുമായി സഹകരിച്ച് മൂന്നേക്കർ സ്ഥലം വാങ്ങി. സ്ക്കൂളിനുവേണ്ടി ഗവൺമെൻറിനു നൽകി. സൌജന്യവും നാമമാത്രവുമായ വിലയ്ക്കാണ് നാട്ടുകാർ ഈ സ്ഥലം വാങ്ങിയത്.തുടക്കത്തിൽ ഓരോ ഡിവിഷൻ മാത്രമേ ഉണ്ടായിരുന്നുള്ളു. അന്നും ഇന്നും സ്ക്കൂൾ പ്രവർത്തിക്കുന്നത് സെഷണൽ സമ്പ്രദായത്തിലാണ്. 7 മുതൽ 10 വരെയുള്ള ക്ലാസുകൾ രാവിലെയും 1 മുതൽ 6 വരെയുള്ള ക്ലാസുകൾ ഉച്ചക്കുശേഷവും പ്രവർത്തിക്കുന്നു.
ഭൗതികസൗകര്യങ്ങൾ
മൂന്ന് ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 5 കെട്ടിടങ്ങളിലായി 41 ക്ലാസ് മുറികളും ഹയർ സെക്കണ്ടറിക്ക് ഒരു കെട്ടിടത്തിലായി 6 ക്ലാസ് മുറികളുമുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്. യു.പി ക്കും ഹൈസ്കൂളിനുംവെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി ഏകദേശം ഇരുപത്തഞ്ചോതോളം കമ്പ്യൂട്ടറുകളുണ്ട്. ഹൈസ്കൂൾ ലാബിൽ ബ്രോഡ്ബാൻറ് ഇൻറർനെറ്റ് സൗകര്യം ലഭ്യമാണ്.
പാഠ്യേതര പ്രവർത്തനങ്ങൾ
വർഗ്ഗം:കോഴിക്കോട് ജില്ലയിലെ വിദ്യാലയങ്ങൾ
മട്ടർ
ക്ലട്ടർ ടൂൾകിറ്റ് രൂപപ്പെടുത്തിയ ഒരു വിൻഡോമാനേജരാണ് മട്ടർ.മെറ്റാസിറ്റി ക്ലട്ടർ എന്നതിന്റെ ചുരുക്കരൂപമാണിത്. ഗ്നോം 3.0 ൽ സാധാരണയായി ഉപയോഗിക്കുന്ന വിൻഡോമാനേജരാണിത്. ഗ്നോം ഷെൽ ഇത് അടിസ്ഥാനമാക്കിയാണ് നിർമ്മിച്ചിട്ടുള്ളത്. ഓപ്പൺ ജി എൽ ഉപയോഗിച്ചാണ് മട്ടർ പണിയിടം പ്രദർശിപ്പിക്കുന്നത്.
ഗ്നോം ഷെല്ലിൽ പ്രവർത്തിക്കാൻ വേണ്ടിയാണ് മട്ടർ നിർമ്മിച്ചിട്ടുള്ളതെങ്കിലും ഇത് സ്വതന്ത്രമായി പ്രവർത്തിക്കും. മട്ടറിനെ വിവിധതരം പ്ലഗ്ഗിനുകൾ ഉപയോഗിച്ച് പ്രവർത്തന വൈവിദ്ധ്യം വർദ്ധിപ്പിക്കാവുന്നതാണ്.
ഓട
ഉപയോഗശൂന്യമോ, മലിനമോ ആയ ജലവും ദ്രവവസ്തുക്കളും ഒഴുക്കിക്കളയുന്നതിനുള്ള ചാൽ അഥവാ കാനയാണ്‌ ഓട എന്നറിയപ്പെടുന്നത്. സാധാരണയായി ഇതിന് മൂടിയുണ്ടായിരിക്കുകയില്ല. റോഡരികിലെ ഓടകൾ ദൃഷ്ടാന്തമാണ്.
ഓടനിർമ്മാണം
ജനപ്പെരുപ്പവും വ്യാവസായികാവശിഷ്ടങ്ങൾ പോലുള്ള മാലിന്യങ്ങളും കുറഞ്ഞിരുന്ന കാലങ്ങളിൽ ഓരോ ദേശത്തും പ്രകൃത്യാ ഉള്ള കാനകളും തോടുകളും നദികളും മറ്റും മലിനജ്ജലവും മഴക്കാലത്തുണ്ടാകുന്ന അധിക ജലവും ഒഴുകിപ്പോകുന്നതിനു മതിയായ മാർഗങ്ങളുണ്ടായിരുന്നു. ജനങ്ങൾ പട്ടണങ്ങളിൽ തിങ്ങിപ്പാർത്തു തുടങ്ങിയതോടെ ഓടകൾ ആസൂത്രണം ചെയ്തു നിർമ്മിക്കേണ്ട ആവശ്യം ഉണ്ടായി. പ്രാചീന നഗരങ്ങളിൽ എല്ലാം തന്നെ കാലാവസ്ഥയും ജീവിതനിലവാരവും അനുസരിച്ച് ഓടകൾ നിർമിച്ചിരുന്നു. ആദ്യകാലങ്ങളിലെ ഓടകൾ ആവശ്യത്തിനു മതിയാകുമായിരുന്നെങ്കിലും, കാലക്രമേണ ജനപ്പെരുപ്പവും വ്യാവസായിക പുരോഗതിയും കൊണ്ട് മലിനജലത്തിന്റെ അളവു വർധിച്ചപ്പോൾ അത് ശുദ്ധീകരിക്കാതെ തോടുകളിലും നദികളിലും നിർഗമിപ്പിക്കുന്നത് അനാരോഗ്യകരമാണെന്ന് ബോധ്യമായി. കടലോരത്തുള്ള പട്ടണങ്ങൾക്കു പോലും മലിനജലം കൊണ്ടുള്ള പ്രദൂഷണം ഒരു പ്രശ്നമായിത്തീർന്നു.
മലിനജലം ശുദ്ധീകരിക്കൽ
മലിനജലം ഉചിതമായ രാസപ്രക്രിയകളിലൂടെ നിശ്ചിത നിലവാരത്തിൽ ശുദ്ധീകരിച്ചതിനു ശേഷമേ ഓടകളിലും ജലാശയങ്ങളിലും ഒഴുക്കാവൂ എന്ന നിയമം സാർ‌‌വർത്രികമായി നടപ്പിൽ വന്നു. 19-ം നൂറ്റണ്ടോടുകൂടി മലിനജലം പ്രത്യേകം ആവാഹിച്ച് ശുദ്ധീകരിച്ച് നിർഗമിക്കുന്നതിനുള്ള വൻ‌‌കിട പദ്ധതികൾ നടപ്പിൽ വന്നു. ശുദ്ധീകരണം അസാധ്യവും അനാവശ്യവുമായ പ്രകൃത്യാ ഉള്ള അധികജലവും ചെറിയ തോതിലുള്ള മലിനജലവും കൈകാര്യം ചൈയ്യുതിനുമാത്രം ഓടകൾ നിർമിച്ചുപയോഗിക്കാൻ തുടങ്ങുകയും ചെയ്തു. ആരോഗ്യപരമായ മുൻ‌‌കരുതലുകൾ എടുത്തുകൊണ്ടു നിർമ്മിക്കപ്പെടുന്ന ആധുനിക ഓടകൾക്ക് ശാസ്ത്രീയമായ സം‌‌വിധാനം ഉണ്ടായിരിക്കും.
പുറംകണ്ണികൾ
Drainage (Boden)
കോംപാക്റ്റ് ഡിസ്ക്
ഡിജിറ്റൽ വിവര സംഭരണത്തിനായി ഉപയോഗിക്കുന്ന ഒരു ഒപ്ടികൽ ഡിസ്ക് ആണ് കോമ്പാക്ട് ഡിസ്ക്. സി.ഡി. എന്ന ചുരുക്കപ്പേരിലാണ് ഇത് പൊതുവെ അറിയപ്പെടുന്നത്. ഡിജിറ്റൽ ശബ്ദം രേഖപ്പെടുത്തി വയ്ക്കാനാണ് ഇത് ആദ്യമായി രൂപകല്പ്പന ചെയ്തത്. 1982 ഒക്ടോബർ മുതൽ വിപണിയിൽ ലഭ്യമായ സിഡി, അന്നുമുതൽ ഇന്നുവരെ ഓഡിയോ റെക്കോർഡിങ്ങുകളുടെ വില്പ്പനയിലെ പ്രധാന ഭൗതിക മാദ്ധ്യമമായി തുടരുന്നു.
പിന്നീട് ഈ സാങ്കേതികവിദ്യ ഡിജിറ്റൽ വിവര സംഭരണം (CD-ROM), ഒരിക്കൽ എഴുതാവുന്ന ശബ്ദ-വിവര സംഭരണം (CD-R), പലതവണ എഴുതാവുന്ന മാദ്ധ്യമം (CD-RW), സൂപ്പർ ഓഡിയോ സിഡി (SACD), വീഡീയോ കോമ്പാക്ട് ഡിസ്ക് (VCD), സൂപ്പർ വീഡീയോ കോമ്പാക്ട് ഡിസ്ക് (SVCD), ഫോട്ടോസിഡി, പിച്ചർസിഡി, സിഡി-ഐ, എൻഹാൻ‍സ്ഡ് സിഡീ തുടങ്ങിയ പുതിയ രൂപങ്ങലിലേക്കും വികസിച്ചു.
1982-ൽ സാങ്കേതികവിദ്യ അവതരിപ്പിക്കുന്ന സമയത്ത്, ഒരു സിഡിക്ക് ഒരു പേഴ്സണൽ കമ്പ്യൂട്ടർ ഹാർഡ് ഡിസ്ക് ഡ്രൈവിനേക്കാൾ കൂടുതൽ ഡാറ്റ സംഭരിക്കാനാകും, അത് സാധാരണയായി 10 എംഐബി കപ്പാസിറ്റിയുണ്ടായിരുന്നു. 2010-ഓടെ, ഹാർഡ് ഡ്രൈവുകൾ സാധാരണയായി ആയിരം സിഡികളുടെ അത്രയും സ്റ്റോറേജ് സ്പേസ് ലഭ്യമായി, അതേസമയം അവയുടെ വില കുത്തനെ ഇടിഞ്ഞു. 2004-ൽ, ഓഡിയോ സിഡികൾ, സിഡി-റോമുകൾ, സിഡി-രൂപകൾ എന്നിവയുടെ ലോകമെമ്പാടുമുള്ള വിൽപ്പന ഏകദേശം 30 ബില്യൺ ഡിസ്കുകളിൽ എത്തി. 2007 ആയപ്പോഴേക്കും ലോകമെമ്പാടും 200 ബില്യൺ സിഡികൾ വിറ്റഴിഞ്ഞു.
നിർമ്മാണം
ഒരു സാധാരണ സി ഡീ റോം (CD-Rom-Recordable) നിർമ്മിക്കുന്നത് പോളി കാർബണേറ്റ് പ്ലാസ്റ്റിക്കുകൾ കൊണ്ടാണ്. 12 സെന്റി മീറ്റർ വ്യാസവും 1.2 മില്ലീ മീറ്റർ തിക്കുമായിരിക്കും ഒരു സി ഡിക്കുണ്ടാവുക. ശരാശരി 650 എം ബി ഡാറ്റ ഒരു സിഡീയിൽ ശേഖരിച്ച് വെക്കുവാനായി സാധിക്കും. ഡിസ്കുകൾ ഉണ്ടാക്കുന്ന സമയത്ത് തന്നെ നഗനനേത്രങ്ങൾക്ക് കാണാൻ കഴിയാത്ത വിധത്തിലുള്ള പിറ്റുകൾ ഒന്നിടവിട്ട് ട്രാക്കുകളായി തിരിച്ചായിരിക്കും ഇവ നിർമ്മിക്കുന്നത്. ഇവ നിർമ്മിച്ചതിനു ശേഷം അലുമിനിയത്തിന്റെ വളരെ നേരിയ ഒരു കോട്ടീംഗ് ഇതിനു മുകളിലായി നൽകുന്നു. അതിനു ശേഷം വീണ്ടും അലുമിനിയത്തിന്റെ മുകളിൽ ആക്രിലിക് കൊണ്ട് ഒരു കോട്ടീംഗ് നൽകുന്നു. ആക്രിലിക്കിന്റെ മുകളിലായിരിക്കും സി ഡി ലേബലുകൾ നൽകുക. അതിനു ശേഷം സി ഡി ട്രാക്കുകളായി തിരിക്കുന്നു. അകത്ത് നിന്നും പുറത്തേക്ക് വൃത്താകൃതിയിലാണു സിഡിയിൽ ട്രാക്കുകൾ നൽകിയിരിക്കുന്നത്. ഒരു സിഡീയിൽ നൽകിയിരിക്കുന്ന ട്രാക്കിനെ നിവർത്തി വെച്ച് കഴിഞ്ഞാൽ അതിന്റെ നീളം എകദേശം 5 കിമീറ്ററോളം ഉണ്ടായിരിക്കും. കോമ്പാക്റ്റ് ഡിസ്കുകളിൽ നൽകിയിരിക്കുന്ന പിറ്റുകളുടെ ഉയരം 125 നാനോമീറ്ററും, വീതി 0.5 മൈക്രോണും, നീളം 0.83 മൈക്രോണുമാണ്.ഇവ ഒന്നിടവിട്ടായിരിക്കും സിഡിയിൽ നൽകിയിരിക്കുക. ഈ പിറ്റുകളെ സി ഡി റൈറ്റ് ചെയ്യപ്പെടുമ്പോഴും റീഡ് ചെയ്യപ്പെടുമ്പോഴും “1“ “0“ എന്നിങ്ങനെയായിരിക്കും വായിക്കുക.
ജൈവകീടനാശിനി
ചെടികളെ ആക്രമിക്കുന്ന കീടങ്ങളെ നശിപ്പിക്കുന്നതിനായ് ജൈവികമായ വസ്തുക്കളാൽ നിർമ്മിക്കുന്ന കീടനാശിനികളാണ്‌ ജൈവകീടനാശിനികൾ. ജൈവകീടനാശിനികൾ സസ്യങ്ങളുടെ ഭാഗങ്ങളോ സസ്യങ്ങളിൽ നിന്നും നിർമ്മിക്കുന്നതും തികച്ചും പ്രകൃതി ദത്തവുമായ വസ്തുക്കളാലോ നിർമ്മിക്കുന്നവയാണ്‌കീടനാശിനികൾ പ്രധാനമായും ഉപയോഗിക്കുന്നത് വിളകളിലെ കീടങ്ങളെ നശിപ്പിച്ച് നല്ല വിളവ് ലഭിക്കുന്നതിനാണ്‌. രാസകീടനാശിനികൾ പരിസ്ഥിതിക്ക് നാശം വരുത്തുന്നു. കൂടാതെ ഇത്തരം കീടനാശിനികൾ വലിയ രീതിയിലുള്ള സാമ്പത്തിക ബാദ്ധ്യതയും ഉണ്ടാകുന്നു. ജൈവകീടനാശിനി ചെടികളിൽ ഉപയോഗിക്കുന്നതുമൂലം ചെടികൾക്കോ പരിസ്ഥിതിക്കോ യാതൊരു വിധത്തിലും കേടുപാടുകൾ ഉണ്ടാക്കുന്നില്ല. ഇതാണ്‌ രാസകീടനാശിനികളിൽ നിന്നും ജൈവകീടനാശിനികൾക്കുള്ള പ്രധാന മേന്മ. ജൈവകീടനാശിനികൾ പ്രധാനമായും വേപ്പ്, തുളസി, പുകയില, മണ്ണെണ്ണ, കാന്താരിമുളക് തുടങ്ങിയവയിൽ മറ്റ് ജൈവവസ്തുക്കൾ ചേർത്ത് നിർമ്മിക്കുന്നു.
പുകയിലക്കഷായം
അഞ്ച് ലിറ്റർ വെള്ളത്തിൽ അരകിലോ പുകയില നന്നായി ചതച്ചിടുക. മറ്റൊരു പാത്രത്തിൽ 150 ഗ്രാം അലക്ക് സോപ്പ് കുറച്ച് വെള്ളത്തിൽ ലയിപ്പിക്കുക. ഈ മിശ്രിതം 24 മണിക്കൂറിനുശേഷം ഒന്നിച്ച് ഒരു പാത്രത്തിലാക്കുക. ഇങ്ങനെയുണ്ടാക്കുന്ന മിശ്രിതം 7 ഇരട്ടി വെള്ളത്തിൽ നേർപ്പിച്ച് കീടനാശിനിയായ് ചെടികളിൽ പ്രയോഗിക്കാം.
പുകയിലയും വെളുത്തുള്ളിയും ചേർത്ത് കഷായ രൂപത്തിൽ തളിച്ച് കൊടുക്കുന്നതും കീടങ്ങളെ നിയന്ത്രിക്കാൻ സാധിക്കും.
വേപ്പുലായനി
ഒരു ലിറ്റർ വെള്ളത്തിൽ 1 ഗ്രാം വേപ്പിൻ കുരു നന്നായി അരച്ച് കിഴികെട്ടിയിടുക. 12 മണിക്കൂറിന്‌ ശേഷം ഈ കിഴി പിഴിഞ്ഞെടുത്ത് വെള്ളം നേരിട്ട് കീടബാധയുള്ള ചെടികളിൽ തളിച്ചാൽ ചെടികളെ ബാധിക്കുന്ന ചെറിയ പുഴുക്കലെ നശിപ്പിക്കാൻ സാധിക്കും.
കൂടാതെ വേപ്പിന്റെ കുരുവോ ഇലയോ പച്ചത്തൊണ്ടിൽ ഇട്ട് കത്തിച്ച് അതിന്റെ പുകകൊള്ളിച്ചാൽ ചെടികളെ ബാധിക്കുന്ന ചെറിയ കീടങ്ങൾ നശിക്കും.
മണ്ണെണ്ണ മിശ്രിതം
ഈ കീടനാശിനി നിർമ്മിക്കുന്നതിന്‌ അര കിലോ അലക്ക്സോപ്പ് 5 ലിറ്റർ വെള്ളത്തിലിട്ട് തിളപ്പിക്കുക. ഈ ലായനി തണുത്തതിന്‌ ശേഷം അതിലേക്ക് 8 ലിറ്റർ മണ്ണെണ്ണ ചേർത്ത് യോജിപ്പിക്കുക. ഇങ്ങനെ തയ്യാറാക്കുന്ന മിശ്രിതത്തിൽ മൊത്തം അളവിന്റെ 15 ഇരട്ടി വെള്ളം ചേർത്ത് നേർപ്പിച്ച് ചെടികളിൽ തളിച്ചാൽ തണ്ടുകൾക്കുള്ളിലെ കീടങ്ങൾ നശിക്കും. ഈ കീടനാശിനി പ്രധാനമായും ഉപയോഗിക്കേണ്ടത് ചെറിയ ചെടികളിലായാണ്‌.
തുളസിയില മിശ്രിതം
ഇതിലേക്കയി 100 ഗ്രാം തുളസിയില 1 ലിറ്റർ വെള്ളത്തിൽ 12 മണിക്കൂർ ഇട്ടുവച്ചതിനുശേഷം അതേവെള്ളത്തിൽ കലക്കുക. ഈ ലായനി അരിച്ചെടുത്ത് അതിലേക്ക് അലിയിച്ചു വച്ചിരിക്കുന്ന അലക്കുസോപ്പ് ലായനി 1 മില്ലീ ലിറ്റർ ചേർത്ത് കീടനാശിനിയായി ഉപയോഗിക്കാം. ഈ കീടനാശിനി സസ്യങ്ങളിലെ നീര്‌ ഊറ്റിക്കുടിക്കുന്ന കീടങ്ങളെ നശിപ്പിക്കുന്നതിന്‌ ഉപയോഗിക്കാം.
കാന്താരിമുളക് ലായനി
ഈ കീടനാശിനി ചെടികളുടെ ഇലകൾ നശിപ്പിക്കുന്ന പുഴുക്കളെ നശിപ്പിക്കതിനായാണ്‌ പ്രധാനമായും ഉപയോഗിക്കുന്നത്. 10 ഗ്രാം കാന്താരിമുളക് 1 ലിറ്റർ ഗോമൂത്രത്തിൽ അരച്ച് ചേർക്കുന്നു. ഈ മിശ്രിതത്തിലേക്ക് 10 ലിറ്റർ വെള്ളം ചേർത്ത് നേർപ്പിച്ച് പുഴുക്കളുടെ മേൽ തളിച്ചാൽ രോഗബാധ നിലയ്ക്കുന്നതാണ്‌.
വേപ്പ് - മഞ്ഞൾപ്പൊടി ലായനി
വേപ്പിന്റെ എണ്ണ എടുത്തതിനുശേഷം ലഭിക്കുന്ന പിണ്ണാക്ക്(വേപ്പിൻപിണ്ണാക്ക്) കുറച്ച് വെള്ളത്തിൽ കുതിർക്കുക. നല്ലതുപോലെ കുതിർന്നതിനുശേഷം ഇതിലേക്ക് മഞ്ഞൾപ്പൊടി വെള്ളത്തിൽ കലക്കിയത് ചെർത്ത് ഇളക്കി യോജിപ്പിക്കുക. ഈ മിശ്രിതം ചിതൽ കൂടുതലായി ഉള്ള സ്ഥലത്ത് ഒഴിച്ചാൽ ചിതലിന്റെ ശല്യം മാറാൻ സഹായിക്കും.
ജീവാമൃതം
ജീവാമൃതം ഉണ്ടാക്കാൻ 200 ലിറ്റർ വെള്ളം ടാങ്കിൽ നിറച്ച് അതിൽ 10 കിലോഗ്രാം ചാണകം, നാലു ലിറ്റർ ഗോമൂത്രം, രണ്ടു കിലോഗ്രാംവീതം ശർക്കര, മുതിര, രണ്ടുപിടി കൃഷിഭൂമിയിലെ മണ്ണ്, അര കിലോഗ്രാം ചിതൽപ്പുറ്റിലെ മണ്ണ് എന്നിവ ചേർക്കുന്നു. തുടർന്ന് അതിൽ ഓരോ പിടി കടലപ്പിണ്ണാക്ക്, എല്ലുപൊടി, വേപ്പിൻപിണ്ണാക്ക് എന്നിവയും ചേർക്കുന്നു. തണലത്തുള്ള ഒരു ടാങ്കിലാണ് ഈ മിശ്രിതം സൂക്ഷിക്കുന്നത്. ദിവസവും മൂന്നുതവണ വീതം ഇളക്കുക. നാലുദിവസത്തിനു ശേഷം ഈ മിശ്രിതം പത്തിരട്ടി വെള്ളത്തിലെന്ന വണ്ണം നേർപ്പിച്ച് വിളകൾക്കു നൽകുന്നു.
ഗോമൂത്രത്തിൽ ഇരട്ടി വെള്ളം ചേർത്ത് തടത്തിൽ ഒഴിച്ച് കൊടുക്കുന്നതും കീടങ്ങളെ നശിപ്പിക്കാനുതകും.
വേപ്പെണ്ണ - വെളുത്തുള്ളി മിശ്രിതം
1 ലിറ്റർ വെള്ളത്തിൽ 5 ഗ്രാം ബാർസോപ്പ്ലയിപ്പിച്ച് 20 ഗ്രാം തൊലികളഞ്ഞ് അരച്ചെടുത്ത വെളുത്തുള്ളി ചേർക്കുക.20 മി.ലി. വേപ്പെണ്ണയും ചേർക്കണംന്നീരൂറ്റി കുടിക്കുന്ന കീടങ്ങൾക്കെതിരെ ഇതു തളിച്ചു കൊടുക്കാം.
പപ്പായ ഇൽ സത്ത്
50ഗ്രാം നുറുക്കിയ പപ്പായ ഇല 100 മി.ലി. വെള്ളത്തിൽമുക്കി വെക്കുക.അടുത്ത ദിവസം ജെരടിപ്പിഴിഞ്ഞ് സത്ത് നാലിരട്ടി വെള്ളം ചേർത്ത് തളിച്ചാൽ ഇലതീനിപ്പുഴുക്കളെ അകറ്റാം.
ഉറികെട്ടൽ
പച്ചക്കറി കൃഷിയിൽ കീടങ്ങളെ നിയന്ത്രിക്കുന്നതിന് മറ്റൊരു വിദ്യയാണിത്. ഒരു ചിരട്ടയിൽ വെള്ളം നിറച്ച് അതിൽ ഫ്യൂരുടാനും പഴവും മുറിച്ചിടുക. ഇത് പച്ചക്കറി തോട്ടത്തിൽ (പന്തലിനിടയിൽ) കെട്ടിത്തൂക്കുക. ഒന്നിടവിട്ട ദിവസങ്ങളിൽ വെള്ളം ഒഴിച്ച് കൊടുക്കുക. ഒട്ടുമിക്ക കീടങ്ങളും ഇതിൽ വന്ന് വീഴുകയും ഫ്യൂറിഡാന്റെ വിഷബാധയാൽ നശിക്കുകയും ചെയ്യും.
മണ്ണിര കമ്പോസ്റ്റ്
മണ്ണിര കമ്പോസ്റ്റിൽ നിന്ന് ഊറി വരുന്ന ചുവന്ന നിറത്തിലുള്ള ദ്രാവകം പച്ചക്കറി കൃഷിക്ക് നല്ലൊരു കീടനാശിനിയാണ്.
ഓഷ്‌വിറ്റ്സ് തടങ്കൽപ്പാളയം
thumb|right|300px|ഓഷ്‌‌വ്വിറ്റ്സ് തടങ്കൽപാളയം - പ്രധാന കവാടം രണ്ടാംലോകമഹായുദ്ധകാലത്തെ ജർമൻ നിയന്ത്രിത യൂറോപ്പിലെ ഏറ്റവും വലിയ നാസി തടങ്കൽപാളയമായിരുന്നു ഓഷ്‌വിറ്റ്സ്. തെക്കൻ പോളണ്ടിൽ സ്ഥിതി ചെയ്യുന്ന ഈ പാളയത്തിനു പേര് ലഭിച്ചത് അടുത്തുള്ള ഓഷ്‌വിറ്റ്സ് പട്ടണത്തിൽ നിന്നാണ്. ഉന്മൂലനക്യാമ്പുായും പ്രവർത്തിച്ചിരുന്ന തെക്കൻ പോളണ്ടിലെ ക്രാക്കൊവ്‌ പട്ടണത്തിൽ നിന്നും 50 കിലോമീറ്റർ ദൂരെയുള്ള ഈ തടങ്കൽപാളയം, യുദ്ധകാലത്ത് ഹിറ്റ്‌ലറുടെ സേനയായ എസ്‌.എസിന്റെ നിയന്ത്രണത്തിലായിരുന്നു. ഓഷ്വിസിമിലെ പ്രധാന ക്യാമ്പായ (സ്റ്റാംലാഗർ) ഓഷ്വിറ്റ്സ് I, ഓഷ്വിറ്റ്സ് II-ബിർകെനൗ (ഗ്യാസ് ചേമ്പറുകളുള്ള തടങ്കൽപാളയവും ഉന്മൂലനക്യാമ്പും), കെമിക്കൽ കമ്പനിയായ ഐജി ഫാർബന്റെ ലേബർ ക്യാമ്പായിരുന്ന ഓഷ്‌വിറ്റ്‌സ് III-മോണോവിറ്റ്‌സ് എന്നിവയായിരുന്നു ഓഷ്‌വിറ്റ്സിലെ പ്രധാനകാമ്പ്യുകൾ. പിന്നെ ഡസൻ കണക്കിന് സബ്ക്യാമ്പുകളും അതിൽ ഉൾപ്പെട്ടിരുന്നു. യഹൂന്മാരെക്കുറിച്ചുള്ള പ്രശ്നത്തിനെക്കുറിച്ചുള്ള നാസികളുടെ അന്തിമപരിഹാരത്തിന്റെ പ്രധാന സ്ഥലമായി ഈ ക്യാമ്പുകൾ മാറി.
1939 സെപ്തംബറിൽ പോളണ്ടിനെ ആക്രമിച്ചുകൊണ്ട് ജർമ്മനി രണ്ടാം ലോകമഹായുദ്ധത്തിന് തുടക്കമിട്ട ശേഷം, ഷുട്സ്റ്റാഫൽ (എസ്എസ്) ഒരു സൈനിക ബാരക്കായ ഓഷ്വിറ്റ്സ് I-നെ യുദ്ധത്തടവുകാരുടെ ക്യാമ്പാക്കി മാറ്റി.
ഓഷ്‌വിറ്റ്‌സ്‌ 1
thumb|250px|ഓഷ്‌‌വ്വിറ്റ്സ് 1 പ്രധാനകവാടം. ജോലി നിങ്ങളെ സ്വതന്ത്രമാക്കുന്നു എന്ന കുപ്രസിദ്ധമായ ജർമൻ മുദ്രാവാക്യം ഗേറ്റിനു മുകളിൽ കാണാം. |right
ഓഷ്‌വിറ്റ്‌സ്‌ സമുച്ചയത്തിന്റെ അധികാരകേന്ദ്രമായിരുന്നു ഓഷ്‌വിറ്റ്‌സ്‌ 1. പോളണ്ട്‌ പട്ടാളബാരക്കുകളുടെ മാതൃകയിൽ ഉള്ള ഓഷ്‌വിറ്റ്സ് 1 തുടങ്ങിയത്‌ 1940 മേയ്‌ 20-നാണ്. ആദ്യതടവുകാരായ്‌ ഇവിടെ എത്തപ്പെട്ടത്‌ 728 പോളിഷ്‌ രാഷ്ട്രീയതടവുകാരായിരുന്നു. ഇവരെക്കൂടാതെ സോവിയറ്റ്‌ യുദ്ധതടവുകാരും സാധാരണ ജർമൻ കുറ്റവാളികളും ഇവിടെ തടവിലിടപ്പെട്ടിട്ടുണ്ട്‌. 1942-ൽ ഇവിടത്തെ അംഗസംഖ്യ 20000 കടന്നിരുന്നു.
ബ്ലോക്ക്‌ 10-നും 11-നും ഇടയ്ക്കായിരുന്നു എക്സിക്യൂഷൻ യാർഡ്‌. ചുമരിനോട്‌ ചേർത്ത്‌ നിർത്തി വെടിവെച്ച്‌ കൊല്ലുന്നതും തൂക്കിക്കൊല്ലുന്നതും ആയിരുന്നു ഇവിടത്തെ രീതി. വിഷവാതകോപയോഗം ആദ്യമായി നടത്തിയത് 1941 സെപ്റ്റംബർ മാസം ബ്ലോക്ക്‌ 11-ൽ വച്ചായിരുന്നു. 850-ഓളം പോളണ്ടുകാരും സോവിയറ്റുകാരും ആയിരുന്നു ഇവിടത്തെ ആദ്യ ഇരകൾ. സൈക്ലോൺ ബി എന്നറിയപ്പെടുന്ന സൈനൈഡ്‌ മിശ്രിതം ആയിരുന്നു ഇതിനുപയോഗിച്ചത്‌. തുടർന്ന് 1941-42 വർഷങ്ങളിൽ ഇവിടെ 60000-ഓളം പേരെ വിഷപ്പുകയേൽപ്പിച്ച്‌ കൊന്നു. കുറച്ചുകാലത്തേക്ക്‌ ഇതൊരു ബോംബ്‌ ഷെൽറ്റർ ആയി എസ്‌.എസ്‌. ഉപയോഗിച്ചിരുന്നു. ഇവിടെ സ്‌ത്രീതടവുകാരെ അതികഠിനമായ പരീക്ഷണങ്ങൾക്ക്‌ വിധേയമാക്കിയിരുന്നു. ഗൈനക്കോളജിസ്റ്റുകൾ സ്റ്ററിലൈസേഷൻ പരീക്ഷണങ്ങൾ ജൂതസ്‌ത്രീകളിൽ നടത്തിയിരുന്നു. വിവിധ രാസകങ്ങൾ ഗർഭപാത്രത്തിലുണ്ടാക്കുന്ന മാറ്റങ്ങളെപറ്റിയുള്ള പഠനങ്ങളായിരുന്നു മിക്കതും. ക്രൂരമായ ഈ പഠനങ്ങൾ മിക്കവരുടേയും അന്ത്യത്തിനു വഴിയൊരുക്കി.
ഓഷ്‌വിറ്റ്‌സ്‌ 2 (ബിർകെനൗ)
thumb|250px|ഓഷ്‌‌വ്വിറ്റ്സ് 2 - ഡെത്ത് ഗേറ്റ് എന്നറിയപ്പെട്ടിരുന്ന കവാടം (2006)|right thumb|250px|ആൾ‌ക്കാരെ തിരഞ്ഞെടുക്കുന്ന ഒരു ചിത്രം. വലത് വശത്തുള്ളവരെ തൊഴിൽ‌ശാലകളിലേക്കും ഇടതുവശത്തുള്ളവരെ ഗ്യാസ് ചേമ്പറിലേക്കുമായി മാറ്റിനിറുത്തുന്നു. ഹംഗറിയിൽ‌നിന്നും എത്തപ്പെട്ട ജൂതൻ‌‌മാരാണു ചിത്രത്തിൽ. പ്രധാന കവാടം (ഡെത്ത് ഗേറ്റ്) പിന്നിൽ കാണാം ഓഷ്‌വിറ്റ്‌സ്‌ 1-ലെ തിരക്ക്‌ കുറയ്ക്കാനായി രണ്ടാം ക്യാമ്പ് നിർമ്മാണം 1941 ഒക്ടോബർ മാസം തുടങ്ങി. പലവിധമുള്ള തടവുകാരെ പാർപ്പിക്കാനുള്ള മാതൃകയിലായിരുന്നു ഇതിന്റെ നിർമ്മണം. എസ്‌.എസിന്റെ മേധാവി ആയിരുന്ന എച്ച്.എച്ച്. ഹിംലെറുടെ ജൂതവംശനശീകരണപരിപാടിയ്ക്കായി ഒരു എക്സ്‌ടെർമിനേഷൻ കാംപും ഇതിന്റെ കൂടെ ഉണ്ടായിരുന്നു. ഓഷ്‌വിറ്റ്സ് ഒന്നിനേക്കാളും വലുതായിരുന്നു ഓഷ്‌വിറ്റ്സ് രണ്ട്‌. 10 ലക്ഷം പേരോളം ഇവിടെ വിഷവാതകത്താൽ കൊല്ലപ്പെട്ടു. ഇവരിൽ ഭൂരിഭാഗവും ജൂതരും ശേഷിച്ചവർ പോളണ്ടുകാരും ജിപ്സികളും യഹോവയുടെ സാക്ഷികളും ആയിരുന്നു. ബിർകെനൗവിൽ വിഷവാതകഷവറുകളുള്ള നാലു ഗ്യാസ്‌ ചേംബറുകളും നാലു ക്രിമറ്റോറിയങ്ങളും ഉണ്ടായിരുന്നു. ജർമ്മൻ അധിനിവേശയൂറോപ്പിന്റെ വിവിധ ഭാഗങ്ങളിൽ നിന്നും ദിവസേനെയെന്നോണം തടവുകാരെ റെയിൽ വഴി ഇവിടെ എത്തിച്ചിരുന്നു. ഇവരെ നാലു ഗ്രൂപ്പുകളായി വേർതിരിച്ചിരുന്നു.
തടവുകാരിൽനിന്നുതന്നെയാണു ക്യാമ്പ് ജോലിക്കാരെ തിരഞ്ഞെടുക്കുന്നത്‌. ഇവരെ രണ്ടായി തരംതിരിച്ചിരുന്നു. കാപ്പോകളും സോണ്ടർകമാണ്ടോകളും. ഇവരെ നിരീക്ഷിക്കാനായി എസ്‌.എസുകാരുമുണ്ടായിരുന്നു. ഏകദേശം 6000-ത്തിനടുത്ത്‌ എസ്‌.എസുകാർ ഓഷ്‌വിറ്റ്‌സിൽ ഉണ്ടായിരുന്നു. ബാരക്കുകളിലെ ആളുകളെ നിയന്ത്രിച്ചിരുന്നത്‌ കാപ്പോകളായിരുന്നു. ഗാസ്‌ ചേംബറിലേക്കുള്ളവരെ ഒരുക്കുകയും, മരണശേഷം ഗാസ്‌ ചേംബറിലുള്ള മൃതദേഹങ്ങളെ ക്രെമറ്റോറിയത്തിലേക്ക്‌ മാറ്റുന്ന ജോലിയുമായിരുന്നു സോണ്ടർകമാണ്ടോകളുടേത്‌. നാസികളുടെ കൊലപാതകരീതിയെല്ലാം അറിയുന്ന ഈ രണ്ടു ഗ്രൂപ്പുകാരേയും പതിവായി കൊലപ്പെടുത്തുമായിരുന്നു. വിവരങ്ങൾ പുറംലോകമറിയാതിരിക്കാനാണു ഇങ്ങനെ ചെയ്തിരുന്നത്‌. പുതുതായി വരുന്ന സോണ്ടർകമാണ്ടോകളുടെ ആദ്യജോലി പഴയവരുടെ മൃതദേഹങ്ങൾ നീക്കം ചെയ്യലായിരുന്നു. 1943-ഓടെ നിരവധി ഗ്രൂപ്പുകൾ ഇവിടെ രൂപപ്പെടുകയും ഇത്തരം ഗ്രൂപ്പുകളുടെ സഹായത്താൽ കുറച്ചുപേർ രക്ഷപ്പെടുകയും ചെയ്തു. കാംപുകളിൽ നടക്കുന്ന കൂട്ടക്കൊലയെപ്പറ്റി പുറംലോകമറിയുന്നത്‌ ഇവരിലൂടെയാണ്. രക്ഷപ്പെടുന്ന തടവുകാരുടെ ബ്ലോക്കുകളിൽ നിന്നും തിരഞ്ഞെടുത്ത കുറച്ചുപേരെ കൊല്ലുന്നതും സാധാരണമായിരുന്നു.
ഓഷ്‌വിറ്റ്‌സ്‌ 3 മോണോവിറ്റ്‌സ്‌
മോണോവൈസ്‌ എന്ന പോളണ്ട്‌ ഗ്രാമത്തിന്റെ പേരാണു ഓഷ്‌വിറ്റ്‌സ്‌ 3 കാംപിന്റെ പേരിനാധാരം. അനുബന്ധവ്യവസായശാലകളിലെ നിർബന്ധിതതൊഴിലാളികളെ ആയിരുന്നു ഈ കാംപിൽ താമസിപ്പിച്ചിരുന്നത്‌. ഓഷ്‌വിറ്റ്‌സ്‌ 2-ലെ ഡോക്ട്‌ർമാർ ഇവിടെ സ്ഥിരമായി സന്ദർശിച്ച്‌ രോഗികളേയും ശാരീരികമായി തളർന്നവരേയും മാറ്റുകയും പിന്നീട്‌ ഓഷ്‌വിറ്റ്‌സ്‌ 2-ലെ ഗ്യാസ്‌ ചേംബറിലേക്ക്‌ കൊണ്ടുപോകുകയും ചെയ്തിരുന്നു.
സഖ്യകക്ഷികൾക്ക്‌ ഈ ക്യാമ്പുകളെപ്പറ്റിയെല്ലാം വളരെകുറച്ച്‌ വിവരങ്ങൾ മാത്രമേ ലഭ്യമായിരുന്നുള്ളൂ. ഓഷ്‌വ്വിറ്റ്‌സിൽനിന്നും രക്ഷപ്പെട്ടവർ നൽകിയ വിവരങ്ങൾ ‍ആദ്യകാലഘട്ടങ്ങളിൽ ആരും കണക്കിലെടുത്തിരുന്നില്ല. ബ്രിട്ടീഷ്‌ കൊളംബിയൻ യൂനിവേർസിറ്റി പ്രൊഫസ്സർ ആയിരുന്ന റുഡോൾഫ്‌ വെർബയുടെയും സ്ലൊവാക്യൻ ജൂതനായിരുന്ന ആൽഫ്രെഡ്‌ വെസ്ലറുടെയും രക്ഷപ്പെടലിനു ശേഷമാണു പുറംലോകം കൂട്ടക്കൊലകളെപറ്റി ബോധവാന്മാരായത്‌. പടിഞ്ഞാറൻ ലോകം ആധികാരികമായി സ്വീകരിച്ചത്‌ ഇവർ രണ്ടുപേരും ചേർന്ന് എഴുതിയ വെർബ-വെസ്ലർ റിപ്പോർട്ട്‌ എന്ന് പിന്നീടറിയപ്പെട്ട 32 പേജുകളോളം വരുന്ന രേഖകളായിരുന്നു.
ബിർകെനൗ കലാപം
1944 ഒക്ടോബർ 7ന്‌ സോണ്ടർകമാൻഡോകളുടെ നേതൃത്ത്വത്തിൽ ബിർകെനൗവിൽ കലാപം പൊട്ടിപ്പുറപ്പെട്ടു. പണിയായുധങ്ങളും കാംപിനുള്ളിൽതന്നെ നിർമ്മിച്ച ഗ്രനേഡുകളുമായി ഇവർ നാസി സൈനികരെ ആക്രമിച്ചു. സ്‌ത്രീതടവുകാർ ആയുധനിർമ്മണശാലയിൽനിന്നും കടത്തിക്കൊണ്ടുവന്ന സ്ഫോടകശേഖരമുപയോഗിച്ച്‌ ഇവർ ക്രിമറ്റോറിയം നശിപ്പിച്ചു. നൂറുകണക്കിന്‌പേർ രക്ഷപ്പെടാൻ ശ്രമിച്ചുവെങ്കിലും കലാപം അടിച്ചമർത്തപ്പെടുകയും എല്ലാവരും വീണ്ടും പിടിക്കപ്പെടുകയും ചെയ്തു.
തടവുചാടൽ ശ്രമങ്ങൾ
thumb|ഓഷ്‌‌വ്വിറ്റ്സ് 1 - ഒരു ശരത്കാലചിത്രം |right 1941-44 കാലഘട്ടത്തിൽ ഏതാണ്ട്‌ 700-ഓളം തടവുചാടൽശ്രമങ്ങൾ ഇവിടെ നടന്നു. ഇതിൽ 300-ഓളം പേർ രക്ഷപ്പെടുകയും ശേഷിച്ചവർ വീണ്ടും പിടിക്കപ്പെടുകയും ചെയ്തു. തടവുചാടാൻ ശ്രമിച്ചവർക്കുള്ള ശിക്ഷ പട്ടിണിക്കിട്ട്‌ കൊലപ്പെടുത്തലായിരുന്നു. വിജയകരമായി രക്ഷപ്പെട്ടവരുടെ ബന്ധുക്കളെ പരസ്യമായി ശിക്ഷിക്കാറുണ്ടായിരുന്നു. രക്ഷപ്പെട്ടവരുടെ ബ്ലോക്കിലുള്ള ഏതാനും പേരെ തിരഞ്ഞെടുത്ത്‌ പരസ്യമായി കൊലപ്പെടുത്താറുണ്ടായിരുന്നു. തുടർന്നുള്ള ശ്രമങ്ങൾ നിരുത്സാഹപ്പെടുത്താനായിരുന്നത്രെ ഇത്‌. തടവുകാരെയെല്ലാം മൃഗതുല്യരായി കണക്കാക്കിയിരുന്ന നാസികൾ തടവുകാരുടെ അതിജീവനകാംക്ഷയെ അങ്ങേയറ്റം കുറ്റകരമായി കണക്കാക്കിയിരുന്നു. 1943-ൽ കൂട്ടായ്മകൾ രൂപവത്കരിച്ച്‌ കാംപിനെപ്പറ്റിയുള്ള വിവരങ്ങൾ പുറംലോകത്തെയറിയിക്കാൻ വേണ്ട ശ്രമങ്ങൾ തുടങ്ങി. വിവരങ്ങളടങ്ങിയ തുണ്ടുകൾ കാംപിന്റെ വിവിധ ഭാഗങ്ങളിൽ കുഴിച്ചുമൂടുകയും ഗ്യാസ്‌ ചേംബറിന്റേയും ക്രിമറ്റോറിയത്തിന്റേയും ഫോട്ടോകൾ പുറംലോകത്ത്‌ കടത്തുകയും ചെയ്തിരുന്നു. 1944 നവംബർ മാസം നാസികൾ ഗാസ്‌ ചേംബറുകൾ ബോംബിട്ട്‌ തകർത്തു. മുന്നേറിക്കൊണ്ടിരിക്കുന്ന സോവിയറ്റ്‌ സേനയിൽനിന്നും വിവരങ്ങൾ മറച്ചുവെക്കാനുള്ള ശ്രമമായിരുന്നു ഇത്‌. 1945 ജനുവരി 17ന്‌ ജർമൻ സേന ഔഷ്‌വിറ്റ്‌സിൽനിന്നും പിൻവാങ്ങിത്തുടങ്ങി. 60000-ഓളം വരുന്ന തടവുപുള്ളികളെ 35 മൈൽ അകലെയുള്ള പട്ടണത്തിലേക്ക്‌ മാർച്ച്‌ ചെയ്യിക്കുകയും പിന്നീട്‌ റെയിൽ വഴി മറ്റു കാംപുകളിലേക്ക്‌ മാറ്റുകയും ചെയ്തു. 15000-ഓളം പേരാണ്‌ ഇതിനിടെ കൊല്ലപ്പെട്ടത്. അതേവർഷം ജനുവരി 27ന്‌ സോവിയറ്റ്‌ ചെമ്പടയുടെ 32-മത്‌ റൈഫ്‌ൾ ഡിവിഷൻ ഇവിടെ എത്തിച്ചേരുകയും ശേഷിച്ച 7500 പേരെ സ്വതന്ത്രരാക്കുകയും ചെയ്തു.
ഓഷ്വിറ്റ്സ് കോൺസെൻട്രേഷൻ ക്യാമ്പ് ചിത്രശാല
ലഘുചിത്രം|ഓഷ്വിറ്റ്സ് കോൺസെൻട്രേഷൻ ക്യാമ്പ് ലഘുചിത്രം|ഓഷ്വിറ്റ്സ് കോൺസെൻട്രേഷൻ ക്യാമ്പ് ലഘുചിത്രം|ഓഷ്വിറ്റ്സ് കോൺസെൻട്രേഷൻ ക്യാമ്പ്
പുറത്തേക്കുള്ള കണ്ണികൾ
വർഗ്ഗം:പോളണ്ടിലെ ചരിത്രസ്മാരകങ്ങൾ വർഗ്ഗം:ജയിലുകൾ വർഗ്ഗം:ഓഷ്‌വിറ്റ്സ് തടങ്കൽപ്പാളയം വർഗ്ഗം:നാസികൾ വർഗ്ഗം:നാസിസം വർഗ്ഗം:പോളണ്ടിലെ നാസി കോൺസൺട്രേഷൻ ക്യാമ്പുകൾ
ചന്ദനത്തോപ്പ് തീവണ്ടി നിലയം
കേരളത്തിൽ കൊല്ലം ജില്ലയിലെ ചന്ദനത്തോപ്പിൽ സ്ഥിതിചെയ്യുന്ന ഒരു തീവണ്ടി നിലയമാണ് ചന്ദനത്തോപ്പ് തീവണ്ടി നിലയം അഥവാ ചന്ദനത്തോപ്പ് റെയിൽവേ സ്റ്റേഷൻ (സ്റ്റേഷൻ കോഡ് - CTPE). 'എഫ് ക്ലാസ്' നിലവാരമുള്ള ഈ തീവണ്ടിനിലയം കൊല്ലം - ചെങ്കോട്ട തീവണ്ടിപ്പാതയിൽ കിളികൊല്ലൂർ തീവണ്ടിനിലയത്തെ കുണ്ടറ തീവണ്ടിനിലയവുമായി ബന്ധിപ്പിക്കുന്നു. ദക്ഷിണ റെയിൽവേക്കു കീഴിലുള്ള മധുര റെയിൽവേ ഡിവിഷനാണ് ഇവിടുത്തെ ഭരണച്ചുമതല നിർവ്വഹിക്കുന്നത്. കൊല്ലം ജില്ലയിലെ 25 റെയിൽവേസ്റ്റേഷനുകളിലൊന്നാണ് ചന്ദനത്തോപ്പിൽ സ്ഥിതിചെയ്യുന്നത്. കൊല്ലം - പുനലൂർ - കൊല്ലം, പുനലൂർ - മധുര - പുനലൂർ പാസഞ്ചറുകൾക്ക് ഇവിടെ സ്റ്റോപ്പ് അനുവദിച്ചിട്ടുണ്ട്.
പുറംകണ്ണികൾ
വർഗ്ഗം:കൊല്ലം ജില്ലയിലെ തീവണ്ടി നിലയങ്ങൾ‎ വർഗ്ഗം:മധുര റെയിൽവേ ഡിവിഷൻ
റിപ്പബ്ലിക്ക് ഓഫ് ടെക്സസ്
1836 മുതൽ 1846 വരെ അമേരിക്കൻ ഐക്യനാടുകൾക്കും മെക്സിക്കോയ്ക്കും മദ്ധ്യേ നിലനിന്നിരുന്ന ഒരു സ്വതന്ത്ര രാജ്യമായിരുന്നു റിപ്പബ്ലിക്ക് ഓഫ് ടെക്സസ്. ടെക്സസ് വിപ്ലവത്തിലൂടെ മെക്സിക്കോയിൽനിന്ന് സ്വാതന്ത്ര്യം സിദ്ധിച്ച റിപ്പബ്ലിക്ക് വെലാസ്കോ ഉടമ്പടികൾ പ്രകാരം ഇന്നത്തെ ടെക്സസ് പ്രദേശം മുഴുവനും കൂടാതെ ഇന്നത്തെ ന്യൂ മെക്സിക്കോ, ഒക്‌ലഹോമ, കൻസസ്, കൊളറാഡോ, വ്യോമിങ് എന്നീ സംസ്ഥാനങ്ങളിൽ ഇന്ന് ഉൾപ്പെടുന്ന പ്രദേശങ്ങളിൽ ചിലതും ചേർന്നതായിരുന്നു. അമേരിക്കൻ ഐക്യനാടുകളുമായുള്ള രാജ്യത്തിന്റെ കിഴ്ക്കേ അതിർത്തി അമേരിക്കൻ ഐക്യനാടുകളും സ്പെയിനും തമ്മിൽ 1819ൽ ഉണ്ടാക്കിയ ആഡംസ്-ഓനിസ് ഉടമ്പടി പ്രകാരം നിശ്ചയിക്കപ്പെട്ടിരുന്നു. മെക്സിക്കോയുമായുള്ള തെക്കും പടിഞ്ഞാറേ അതിർത്തിയും റിപ്പബ്ലിക്ക് നിലനിന്ന കാലത്തോളം തർക്കവിഷയമായി നിലകൊണ്ടു. ടെക്സസ് റയോ ഗ്രാൻഡേ അതിർത്തിയായി അവകാശപ്പെട്ടപ്പോൾ മെക്സിക്കോ ന്യൂവെസെസ് നദി അതിർത്തിയായി അവകാശപ്പെട്ടു. ഈ തർക്കം പിന്നീട് ടെക്സസ് ഏറ്റെടുക്കലിനുശേഷം നടന്ന മെക്സിക്കൻ-അമേരിക്കൻ യുദ്ധത്തിനു കാരണമായിത്തീർന്നു.
മേൽപ്പട്ടക്കാരൻ
ക്രൈസ്തവ സഭകളിൽ രൂപതയുടെ (ഭദ്രാസനത്തിന്റെ) അധിപനായ പ്രധാന പുരോഹിതൻ ആണ് മേല്പട്ടക്കാരൻ അഥവാ ബിഷപ്പ്. ഈ സ്ഥാനം എപ്പിസ്ക്കോപ്പാ അല്ലെങ്കിൽ അപ്പിസ്കോപ്പ എന്നും അറിയപ്പെടുന്നു. മേൽനോട്ടക്കാരൻ എന്നർത്ഥമുള്ള എപ്പിസ്കോപ്പോസ് എന്ന ഗ്രീക്ക് പദത്തിൽ നിന്നാണ് എപ്പിസ്ക്കോപ്പാ എന്ന പദം ഉണ്ടായിട്ടുള്ളത്. മെത്രാൻ, ബിഷപ്പ്, എപ്പിസ്കോപ്പ എന്നീ വാക്കുകൾ മേല്പട്ടക്കാരൻ എന്നതിൻറെ പര്യായ പദങ്ങളായി ഉപയോഗിച്ച് വരുന്നു. വിവിധ സഭകൾ വിവിധ പേരുകൾ ഉപയോഗിക്കുന്നു എന്ന് മാത്രം.
ക്രൈസ്തവ എപ്പിസ്കോപ്പൽ സഭകളുടെ വിശ്വാസപ്രകാരം ശ്ലൈഹിക പിൻതുടർച്ചാവകാശിയാണ് മേൽപ്പട്ടക്കാരൻ. കത്തോലിക്കാ, കിഴക്കൻ ഓർത്തഡോക്സ്, ഓറിയന്റൽ ഓർത്തഡോക്സ്, അസീറിയൻ പൗരസ്ത്യ സഭ, മൊറാവിയൻ, ആംഗ്ലിക്കൻ, പഴയ കാത്തലിക്, ചില ലൂഥറൻ പള്ളികൾ, സ്വതന്ത്ര കത്തോലിക്കാ സഭകൾ എന്നിവയ്ക്കുള്ളിൽ, ബിഷപ്പുമാർ അപ്പോസ്തോലിക പിന്തുടർച്ചയ്ക്ക് അവകാശപ്പെടുന്നു. അപ്പോസ്തലന്മാർ. ഈ പള്ളികൾക്കുള്ളിൽ, ബിഷപ്പുമാരെ പൂർണ്ണ പൗരോഹിത്യമുള്ളവരും മറ്റ് ബിഷപ്പുമാർ ഉൾപ്പെടെയുള്ള വൈദികരെ നിയമിക്കാൻ കഴിയുന്നവരുമായി കാണുന്നു. ലൂഥറൻ, ആംഗ്ലിക്കൻ, മെത്തഡിസ്റ്റ്, ചില പെന്തക്കോസ്തൽ ചർച്ചുകൾ എന്നിവയുൾപ്പെടെയുള്ള ചില പ്രൊട്ടസ്റ്റന്റ് പള്ളികളിൽ ബിഷപ്പുമാരും സമാനമായ പ്രവർത്തനങ്ങളിൽ ഏർപ്പെടുന്നു, എന്നിരുന്നാലും എല്ലായ്‌പ്പോഴും ഒരേ രീതിയിൽ അപ്പോസ്‌തോലിക പിന്തുടർച്ചയിലാണെന്ന് മനസ്സിലാക്കാൻ കഴിയില്ല. അഡീക്കൻ, പുരോഹിതൻ, തുടർന്ന് ബിഷപ്പ് എന്നീ നിലകളിൽ നിയോഗിക്കപ്പെട്ട ഒരു വ്യക്തി, ക്രിസ്തുവിന്റെ ശരീരത്തെ ഭരിക്കാനും പഠിപ്പിക്കാനും വിശുദ്ധീകരിക്കാനും ചുമതലപ്പെടുത്തിയ (ശുശ്രൂഷാ) പൗരോഹിത്യത്തിന്റെ പൂർണത വഹിക്കുന്നതായി മനസ്സിലാക്കപ്പെടുന്നു. വൈദികരും ഡീക്കന്മാരും അന്ത്യശുശ്രൂഷകരും അജപാലന ശുശ്രൂഷയിൽ തങ്ങളുടെ ബിഷപ്പുമാരെ സഹകരിക്കുകയും സഹായിക്കുകയും ചെയ്യുന്നു.
ഓർത്തഡോക്സ് സഭകൾ
കേരളത്തിലെ ഓർത്തഡോക്സ് സഭകളിൽ മെത്രാൻ അറിയപ്പെടുന്നത് മെത്രാപ്പോലിത്തയെന്നാണ്. മെത്രാപ്പോലീത്തയാണ് ഒരു ഭദ്രാസനത്തിന്റെ അധിപൻ. മലങ്കര ഓർത്തഡോക്സ് സുറിയാനി സഭയിലും യാക്കോബായ സുറിയാനി ക്രിസ്ത്യാനി സഭയിലും മെത്രാപ്പോലീത്തമാർ കാതോലിക്കായ്ക്ക് വിധേയപ്പെട്ടിരിക്കുന്നു. മലങ്കര ഓർത്തഡോക്സ് സുറിയാനി സഭയുടെ തലവനായ പൗരസ്ത്യ കാതോലിക്കോസിന് മലങ്കര മെത്രാപ്പോലീത്ത എന്ന ഒരു സ്ഥാനനാമം കൂടിയുണ്ട്.
വെട്ടുകിളി
ആർത്രോപോഡ (Arthropoda) ഫൈലം, ഇൻസെക്ട (Insecta)ക്ലാസ്സ്‌, ആക്രിഡിഡേ (Acrididae) കുടുംബം, ഓർത്തപ്റ്റെറ (Orthoptera) ഓർഡറിൽ  ഉൾപ്പെടുന്ന  വലിയ പുൽച്ചാടി(Grasshoper) ഇനങ്ങളെ (species) ആണ് വെട്ടുകിളി (Locust) എന്ന് വിളിക്കപ്പെടുന്നത്. അനുകൂല പരിസ്ഥിതിയിൽ (ഉയർന്ന താപം, ഈർപ്പം) വളരെ പെട്ടെന്ന് വംശവർധന നടത്തുന്ന ഇവ നിംഫു (Nymph) ദശയിൽ കൂട്ടം ചേർന്ന്, പൂർണ വളർച്ച എത്തി ആക്രമണ സ്വഭാവത്തോടെ ഒരുമിച്ചു വളരെ ദൂരം സഞ്ചരിച്ച് കാർഷിക വിളകൾ ഉൾപ്പെടെ  സകല പച്ചപ്പുകളെയും തിന്നു നശിപ്പിക്കാറുണ്ട്. 15 സെ.മീ. വരെ വലിപ്പം ഉള്ള ആക്രമണകാരികളായ ചില ഇനം വെട്ടുകിളികൾ, ഭൂപ്രദേശങ്ങളിൽ അപ്രതീക്ഷിതമായി പ്രത്യക്ഷപ്പെട്ടു നാശങ്ങൾ ഉണ്ടാക്കി തുടർന്ന് അപ്രത്യക്ഷമാകുന്നതിന്റെ കാരണം ഇതുവരെ കണ്ടെത്തിയിട്ടില്ല. അറേബ്യൻ നാടുകളിൽ ഉൾപ്പടെ പല പ്രദേശങ്ങളിലും ആളുകൾ ഇവയെ ഭക്ഷിക്കാറുണ്ട്. അതിനാൽ ഗൾഫ്‌നാടുകളിലും മറ്റും വെട്ടുക്കിളി വിഭവങ്ങൾ സാധാരണമാണ്. ബൈബിൾ, ഖുർആൻ തുടങ്ങിയ മതഗ്രന്ഥങ്ങൾ ഇവ ഭക്ഷ്യ യോഗ്യമാണെന്ന് പറയുന്നുണ്ട്. സ്വാദിഷ്ഠവും പോഷകസമൃദ്ധവുമായ  ഭക്ഷണമായി ഇവയെ ചരിത്രത്തിൽ രേഖപ്പെടുത്തിയിട്ടുണ്ട്. പ്രോട്ടീൻ ലഭ്യത കണക്കിലെടുത്ത് ഇത്തരം പ്രാണികളെ ഭക്ഷണത്തിൽ ഉൾപ്പെടുത്താൻ ലോകാരോഗ്യ സംഘടന ശുപാർശ ചെയ്തിട്ടുണ്ട്.
പൊതു സ്വഭാവങ്ങൾ
കുറ്റിക്കൊമ്പ് പോലെ സ്പർശിനികൾ (antenna) ഉള്ള  ആക്രിഡിഡേ കുടുംബത്തിലെ അനേക ഇനം വെട്ടുകിളി, പുൽച്ചാടി എന്നീ ഷഡ്പദങ്ങളെ  എല്ലാം പൊതുവേ ആക്രിഡിട്സ് (Acridids) എന്നാണു അറിയപ്പെടുന്നത്. നീണ്ട്, പിന്നോട്ട് വളഞ്ഞ സ്പർശിനികൾ ഉള്ള പുൽച്ചാടികളും ചീവീടും (Crickets) ഉൾപ്പെടെ ഈ കുടുംബത്തിലെ എല്ലാവയുടെയും പിൻ കാലുകൾ വലുതായതിനാൽ  ചാടി സഞ്ചരിക്കുവാൻ സഹായകമാണ്. പുല്ചാടികളിൽ നിന്നും വ്യത്യസ്തമായി, വെട്ടുകിളികൾ കൂട്ടം കൂടി ജീവിക്കുമ്പോൾ അവയുടെ ശരീര ഘടന, ധർമം, പെരുമാറ്റം എന്നിവയ്ക്ക് തലമുറകളിലൂടെ അവസ്ഥാ മാറ്റം (phase change ) വരുത്തുവാൻ ഇവയ്ക്കു കഴിവുമുണ്ട്. ഇതോടെ എന്തും വെട്ടിവിഴുങ്ങാൻ കഴിവുള്ള ഒരു കൂട്ടമായി (Sawam) ഇവ മാറും. ആവാസ വ്യവസ്ഥയിൽ ആവശ്യത്തിന് സസ്യങ്ങളും അനുകൂലായ  ഊഷ്മാവ്, ഈർപ്പം എന്നിവയും ലഭ്യമാവുമ്പോൾ  വംശവർധന വേഗത വർദ്ധിക്കുകയും ഭൂവിഭാഗങ്ങൾ തന്നെ  തിന്നു നശിപ്പിക്കുകയും ചെയ്യും. ഇത് ചിലപ്പോൾ വെറുതെ പറയുന്നതാവും..
വിവിധ ഇനങ്ങൾ
സെനഗലീസ് പുൽച്ചാടിയും(Oedaleus senegalensis), നെല്ലിലെ പുൽച്ചാടിയും (Oedaleus senegalensis) ചിലപ്പോൾ വെട്ടുകിളിയെപ്പോലെ ശരീര ഘടന മാറ്റി   എണ്ണം പെരുകി  കൂട്ടമായി  കൃഷി നശിപ്പിക്കാറുണ്ട്.
ആൺ- പെൺ  വെട്ടുകിളികൾ കാഴ്ചക്ക് ഒരേപോലെയാണ്. ആണിന്റെ ഉദര അഗ്രം കൂർത്തതും(Aedeogus), പെണ്ണിന്റെ ഉദര അഗ്രം രണ്ടായി വിഭജിച്ചും (Cerci) കാണപ്പെടും.
അവലംബം
വർഗ്ഗം:ഷഡ്‌പദങ്ങൾ
Akrido Acrididae Akrido
ലുഡോവിക്കോ അരിസ്റ്റോ
ലുഡോവിക്കോ അരിസ്റ്റോ (സെപ്റ്റംബർ 8, 1474 – ജൂലൈ 6, 1533) വിഖ്യാതനായ ഒരു ഇറ്റാലിയൻ കവിയായിരുന്നു. ഒർലാൻഡോ ഫ്യൂരിയോസോ എന്ന പ്രശസ്തമായ പ്രണയകാവ്യത്തിന്റെ രചയിതാവായാണ്‌ ഇദ്ദേഹം അറിയപ്പെടുന്നത്. മാറ്റെറ്റോ മരിയ ബോരിയാർഡോയുടെ ഓർലാൻഡോ ഇന്നാമൊരാട്ടോ എന്ന കൃതിയുടെ തുടർച്ചയെന്നോണം എഴുതപ്പെട്ടതാണ്‌ ഈ കവിത.
വർഗ്ഗം:1474-ൽ ജനിച്ചവർ വർഗ്ഗം: 1533-ൽ മരിച്ചവർ വർഗ്ഗം:സെപ്റ്റംബർ 8-ന് ജനിച്ചവർ വർഗ്ഗം:ജൂലൈ 6-ന് മരിച്ചവർ
വർഗ്ഗം:ഇറ്റാലിയൻ കവികൾ
കാട്ടുപാമ്പ്
കേരളത്തിൽ സർവ്വസാധാരണമായി കണ്ടുവരുന്ന വിഷമില്ലാത്ത ഒരിനം പാമ്പാണ് കാട്ടുപാമ്പ് (ശാസ്ത്രീയനാമം: Coelognathus helena). വേലിപ്പാമ്പ്, മോതിരവളയൻ എന്നും ഇതറിയപ്പെടുന്നു. ഇന്ത്യ ഉൾപ്പെടെ ബംഗ്ലാദേശ്, നേപ്പാൾ, ശ്രീലങ്ക, പാകിസ്താൻ എന്നീ രാജ്യങ്ങളിലും ഇവ കാണപ്പെടുന്നു. കാട്ടുപ്രദേശങ്ങളിൽ സാധാരണയായി കാണുന്നതിനാൽ ഇവ കാട്ടുപാമ്പെന്ന് അറിയപ്പെടുന്നു. ശരീരത്തിനു കുറുകെയായി കറുപ്പും വെള്ളയും ഇടവിട്ടു കാണുന്നതിനാലാണ് കേരളത്തിൽ പ്രാദേശികമായി ഇവ മോതിരവളയൻ എന്നറിയപ്പെടുന്നത്.
വിവരണം
പകൽ സഞ്ചരിക്കുന്നവയാണ് (Diurnal) കാട്ടുപാമ്പുകൾ. രാത്രികാലങ്ങളിൽ ഇവ മാളങ്ങളിൽ കഴിയുന്നു. പകൽ ഇര തേടുന്ന ഇവ എലി, പല്ലി, ചെറിയ പക്ഷികൾ, തവള, ഓന്ത് എന്നിവ ആഹാരമാക്കുന്നു. കുറ്റിക്കാടുകൾ, കൃഷിയിടങ്ങൾ, കാട്ടുപ്രദേശങ്ങൾ എന്നിവ ഇവയുടെ സഹജമായ വാസമേഖലകളാണ്.
പുറത്തേക്കുള്ള കണ്ണികൾ
വർഗ്ഗം:വിഷമില്ലാത്ത പാമ്പുകൾ വർഗ്ഗം:കേരളത്തിലെ പാമ്പുകൾ
ദേവീമാഹാത്മ്യം
thumb|300px|ദേവീമാഹാത്മ്യത്തിന്റെ ലഭ്യമായതിൽ ഏറ്റവും പഴയ കൈയെഴുത്തു പ്രതി പനയോലയിലാണിത് എഴുതിയിരിക്കുന്നത്. ആദ്യകാല ഭുജിമോൽ ലിപിയിൽ, [[ബിഹാർ|ബിഹാറിലോ നേപ്പാളിലോ പതിനൊന്നാം നൂറ്റാണ്ടിൽ എഴുതപ്പെട്ടതായിരിക്കാം ഇതെന്നു കരുതപ്പെടുന്നു]]
ദുർഗ്ഗാഭഗവതിയെ സ്തുതിക്കുന്ന 700 പദ്യങ്ങൾ അടങ്ങുന്ന ഈ കൃതിയ്ക്ക് "ദുർഗ്ഗ സപ്തശതി" എന്നും പേരുണ്ട്. "ചണ്ഡിപാഠം" എന്നും ഇത് അറിയപ്പെടുന്നു. പാഠം എന്നത് അനുഷ്ഠാനപരമായ വായനയെ സൂചിപ്പിക്കുന്നു. ഇതിലെ 700 പദ്യങ്ങൾ 13 അദ്ധ്യായങ്ങളായി ക്രമീകരിക്കപ്പെട്ടിരിക്കുന്നു. ഇതിലെ പതിനൊന്നാം അധ്യായം ഏറ്റവും പ്രധാനമായി കണക്കാക്കുന്നു. ഈ അധ്യായം പരാശക്തിയുടെ എല്ലാഭാവങ്ങളെയും ഉൾക്കൊള്ളുന്നുണ്ട്. വെള്ളിയാഴ്ച ആണ് പതിനൊന്നാം അധ്യായം ജപിക്കേണ്ടത് എന്ന് വിശ്വസിക്കപ്പെടുന്നു. പ്രസിദ്ധമായ "സർവ്വമംഗള മാംഗല്യേ" എന്ന് തുടങ്ങുന്ന നാരായണീ സ്തുതി ഈ അധ്യായത്തിലേത് ആണ്. ദേവി സൂക്തമാണ് മറ്റൊന്ന്. പ്രസിദ്ധമായ 'യാ ദേവി സർവ്വ ഭൂതേഷു ' എന്ന സ്തുതി ഇതിൽ ഉൾപ്പെടുന്നു. ശക്തി ഉപാസകർ അഥവാ ശാക്തേയരുടെ വിശുദ്ധ ഗ്രന്ഥമായി കണക്കാക്കപ്പെടുന്ന ഈ കൃതിയ്ക്ക്, അവരുടെ അനുഷ്ഠാന വിധികളിൽ ഏറെ പ്രധാന്യമുണ്ട്.
വേദങ്ങളിലെ പുരുഷ ഭാവമുള്ള ദൈവ സങ്കല്പത്തെ, മുന്നേയുണ്ടായിരുന്ന മാതൃദൈവ ആരാധനയുമായി സമന്വയിപ്പിക്കാനും, ദൈവികതയെ സ്ത്രൈണ തത്ത്വമായി അവതരിപ്പിക്കാനുമുള്ള ശ്രമമായിരുന്നിരിക്കാം ഈ രചന. ആര്യവും അല്ലാത്തതുമായ പശ്ചാത്തലമുള്ള പല അമ്മ ദൈവ കഥകളേയും ഈ കൃതി ഒരേ കഥയിൽ സമർത്ഥമായി കൂട്ടിയിണക്കുന്നു. പ്രാചീന കാലം മുതൽക്കേ ഊർവരത, മണ്ണിന്റെ ഫലഭൂയിഷ്ടി, കാർഷിക സമൃദ്ധി, ഐശ്വര്യം, പ്രകൃതി, യുദ്ധ വിജയം, വീര്യം, ബലം തുടങ്ങിയവ മാതൃദൈവവുമായി ബന്ധപെട്ടു കിടക്കുന്നു. ആൺദൈവത്തിന്റെ പ്രഭാവം കുറഞ്ഞ ഇണയെന്ന നിലയ്ക്കുള്ള പുരുഷ മേധാവിത്വപരമായ സ്ഥിതിയിൽ നിന്ന്, മഹാശക്തിയുടെ പ്രതീകം അഥവാ ശക്തി സ്വരൂപിണി എന്ന അവസ്ഥയിലേയ്ക്കുള്ള സ്ത്രീ ദൈവത്തിന്റെ ശാക്തേയ പരിവർത്തനം, ഹിന്ദു പുരാവൃത്തത്തിന്റെ ചരിത്രത്തിലെ ഒരു നാഴിക കല്ലാണ്‌. സ്ത്രീയാണ് സൃഷ്ടിയുടെ അടിസ്ഥാനം എന്നൊരു സങ്കൽപ്പത്തിൽ നിന്നാണ് ശാക്തേയരുടെ ആദിപരാശക്തി എന്ന ദൈവസങ്കല്പം ഉണ്ടായതെന്ന് കണക്കാക്കപ്പെടുന്നു. സ്ത്രീകൾ സമൂഹത്തിൽ മേൽക്കൈ നേടിയ ഒരു കാലഘട്ടത്തിന്റെ അടയാളപ്പെടുത്തലായും ഇതിനെ വിലയിരുത്തപ്പെടുന്നു. ഇതിനു പുറമേ, ഇതിലെ കഥ സാംഖ്യ ദർശനത്തിലെ പല അംശങ്ങളുമായും ബന്ധപ്പെട്ടു നിൽക്കുന്നു.
അദ്ധ്യായക്രമം
ദേവീമാഹാത്മ്യത്തെ പ്രഥമചരിതം, മദ്ധ്യമചരിതം, ഉത്തമചരിതം എന്നിങ്ങനെ മൂന്നായി തിരിച്ചിരിക്കുന്നു. പ്രഥമചരിതത്തിൽ ഒരു അദ്ധ്യായവും, മദ്ധ്യമചരിതത്തിൽ മൂന്ന് അദ്ധ്യായങ്ങളും, ഉത്തമചരിതത്തിൽ ഒൻപത് അദ്ധ്യായങ്ങളുമാണുള്ളത്.
നാരായണി സ്തുതി
പതിനൊന്നാം അദ്ധ്യായത്തിലെ പ്രസിദ്ധമായ നാരായണി സ്തുതി താഴെ കൊടുക്കുന്നു. ഇതിൽ ഭഗവതിയുടെ പല ഭാവങ്ങളെയും സ്തുതിക്കുന്നതായി കാണാം.
ധ്യാനം
ഓം ബാലാര്കവിദ്യുതിമ് ഇംദുകിരീടാം തുംഗകുചാം നയനത്രയയുക്താമ് | സ്മേരമുഖീം വരദാംകുശപാശഭീതികരാം പ്രഭജേ ഭുവനേശീമ് ||
ഋഷിരുവാച||1||
ദേവ്യാ ഹതേ തത്ര മഹാസുരേന്ദ്രേ സേന്ദ്രാഃ സുരാ വഹ്നിപുരോഗമാസ്താമ്| കാത്യായനീം തുഷ്ടുവുരിഷ്ടലാഭാ- ദ്വികാസിവക്ത്രാബ്ജ വികാസിതാശാഃ || 2 ||
ദേവി പ്രപന്നാര്തിഹരേ പ്രസീദ പ്രസീദ മാതര്ജഗതോ‌உഭിലസ്യ| പ്രസീദവിശ്വേശ്വരി പാഹിവിശ്വം ത്വമീശ്വരീ ദേവി ചരാചരസ്യ ||3||
ആധാര ഭൂതാ ജഗതസ്ത്വമേകാ മഹീസ്വരൂപേണ യതഃ സ്ഥിതാസി അപാം സ്വരൂപ സ്ഥിതയാ ത്വയൈത ദാപ്യായതേ കൃത്സ്നമലങ്ഘ്യ വീര്യേ ||4||
ത്വം വൈഷ്ണവീശക്തിരനന്തവീര്യാ വിശ്വസ്യ ബീജം പരമാസി മായാ| സമ്മോഹിതം ദേവിസമസ്ത മേതത്- ത്ത്വം വൈ പ്രസന്നാ ഭുവി മുക്തിഹേതുഃ ||5||
വിദ്യാഃ സമസ്താസ്തവ ദേവി ഭേദാഃ| സ്ത്രിയഃ സമസ്താഃ സകലാ ജഗത്സു| ത്വയൈകയാ പൂരിതമമ്ബയൈതത് കാതേ സ്തുതിഃ സ്തവ്യപരാപരോക്തിഃ ||6||
സർവ ഭൂതാ യദാ ദേവീ ഭുക്തി മുക്തിപ്രദായിനീ| ത്വം സ്തുതാ സ്തുതയേ കാ വാ ഭവന്തു പരമോക്തയഃ ||7||
സർവസ്യ ബുദ്ധിരൂപേണ ജനസ്യ ഹൃദി സംസ്ഥിതേ| സ്വര്ഗാപവര്ഗദേ ദേവി നാരായണി നമോ‌உസ്തുതേ ||8||
കലാകാഷ്ഠാദിരൂപേണ പരിണാമ പ്രദായിനി| വിശ്വസ്യോപരതൗ ശക്തേ നാരായണി നമോസ്തുതേ ||9||
സർവ മംഗള മാംഗല്യേ ശിവേ സർവാർത്ഥ സാധികേ| ശരണ്യേ ത്രയംബകേ ഗൗരീ നാരായണി നമോ‌உസ്തുതേ ||10||
സൃഷ്ടിസ്ഥിതിവിനാശാനാം ശക്തിഭൂതേ സനാതനി| ഗുണാശ്രയേ ഗുണമയേ നാരായണി നമോ‌உസ്തുതേ ||11||
ശരണാഗത ദീനാര്ത പരിത്രാണപരായണേ| സർവ്വസ്യാർത്തിഹരേ ദേവി നാരായണി നമോ‌உസ്തുതേ ||12||
ഹംസയുക്ത വിമാനസ്ഥേ ബ്രഹ്മാണീ രൂപധാരിണീ| കൗശാമ്ഭഃ ക്ഷരികേ ദേവി നാരായണി നമോ‌உസ്തുതേ ||13||
ത്രിശൂലചന്ദ്രാഹിധരേ മഹാവൃഷഭവാഹിനി| മാഹേശ്വരീ സ്വരൂപേണ നാരായണി നമോ‌உസ്തുതേ ||14||
മയൂര കുക്കുടവൃതേ മഹാശക്തിധരേ‌உനഘേ| കൗമാരീരൂപസംസ്ഥാനേ നാരായണി നമോസ്തുതേ||15||
ശങ്ഖചക്രഗദാശാര്ങ്ഗഗൃഹീതപരമായുധേ| പ്രസീദ വൈഷ്ണവീരൂപേനാരായണി നമോ‌உസ്തുതേ||16||
ഗൃഹീതോഗ്രമഹാചക്രേ ദംഷ്ത്രോദ്ധൃതവസുന്ധരേ| വരാഹരൂപിണി ശിവേ നാരായണി നമോസ്തുതേ||17||
നൃസിംഹരൂപേണോഗ്രേണ ഹന്തും ദൈത്യാന് കൃതോദ്യമേ| ത്രൈലോക്യത്രാണസഹിതേ നാരായണി നമോ‌உസ്തുതേ||18||
കിരീടിനി മഹാവജ്രേ സഹസ്രനയനോജ്ജ്വലേ| വൃത്രപ്രാണഹാരേ ചൈന്ദ്രി നാരായണി നമോ‌உസ്തുതേ ||19||
ശിവദൂതീസ്വരൂപേണ ഹതദൈത്യ മഹാബലേ| ഘോരരൂപേ മഹാരാവേ നാരായണി നമോ‌உസ്തുതേ||20||
ദംഷ്ട്രാ കരാള വദനേ ശിരോമാലാവിഭൂഷണേ| ചാമുണ്ഡേ മുണ്ഡമഥനേ നാരായണി നമോ‌உസ്തുതേ||21||
ലക്ഷ്മീ ലജ്ജേ മഹാവിധ്യേ ശ്രദ്ധേ പുഷ്ടി സ്വധേ ധ്രുവേ| മഹാരാത്രി മഹാമായേ നാരായണി നമോ‌உസ്തുതേ||22||
മേധേ സരസ്വതി വരേ ഭൂതി ബാഭ്രവി താമസി| നിയതേ ത്വം പ്രസീദേശേ നാരായണി നമോ‌உസ്തുതേ||23||
സർവ്വ സ്വരൂപേ സർവേശേ സർവ്വശക്തിസമന്വിതേ| ഭയേഭ്യസ്ത്രാഹി നോ ദേവി ദുര്ഗേ ദേവി നമോ‌உസ്തുതേ ||24||
ഏതത്തേ വദനം സൗമ്യം ലോചനത്രയഭൂഷിതമ്| പാതു നഃ സര്വഭൂതേഭ്യഃ കാത്യായനി നമോ‌உസ്തുതേ ||25||
ജ്വാലാകരാളമത്യുഗ്രമശേഷാസുരസൂദനമ്| ത്രിശൂലം പാതു നോ ഭീതേർ ഭദ്രകാളി നമോ‌உസ്തുതേ||26||
ഹിനസ്തി ദൈത്യതേജാംസി സ്വനേനാപൂര്യ യാ ജഗത്| സാ ഘണ്ടാ പാതു നോ ദേവി പാപേഭ്യോ നഃ സുതാനിവ||27||
രോഗാനശേഷാനപഹംസി തുഷ്ടാ രുഷ്ടാ തു കാമാ സകലാനഭീഷ്ടാന് ത്വാമാശ്രിതാനാം ന വിപന്നരാണാം| ത്വാമാശ്രിതാ ശ്രയതാം പ്രയാന്തി||29||
ഏതത്കൃതം യത്കദനം ത്വയാദ്യ ദര്മദ്വിഷാം ദേവി മഹാസുരാണാമ്| രൂപൈരനേകൈര്ഭഹുധാത്മമൂര്തിം കൃത്വാമ്ഭികേ തത്പ്രകരോതി കാന്യാ||30||
വിദ്യാസു ശാസ്ത്രേഷു വിവേക ദീപേ ഷ്വാദ്യേഷു വാക്യേഷു ച കാ ത്വദന്യാ മമത്വഗര്തേ‌உതി മഹാന്ധകാരേ വിഭ്രാമയത്യേതദതീവ വിശ്വമ്||31||
രക്ഷാംസി യത്രോ ഗ്രവിഷാശ്ച നാഗാ യത്രാരയോ ദസ്യുബലാനി യത്ര| ദവാനലോ യത്ര തഥാബ്ധിമധ്യേ തത്ര സ്ഥിതാ ത്വം പരിപാസി വിശ്വമ്||32||
വിശ്വേശ്വരി ത്വം പരിപാസി വിശ്വം വിശ്വാത്മികാ ധാരയസീതി വിശ്വമ്| വിശ്വേശവന്ധ്യാ ഭവതീ ഭവന്തി വിശ്വാശ്രയാ യേത്വയി ഭക്തിനമ്രാഃ||33||
ദേവി പ്രസീദ പരിപാലയ നോ‌உരി ഭീതേര്നിത്യം യഥാസുരവദാദധുനൈവ സദ്യഃ| പാപാനി സര്വ ജഗതാം പ്രശമം നയാശു ഉത്പാതപാകജനിതാംശ്ച മഹോപസര്ഗാന്||34||
പ്രണതാനാം പ്രസീദ ത്വം ദേവി വിശ്വാര്തി ഹാരിണി| ത്രൈലോക്യവാസിനാമീഡ്യേ ലോകാനാം വരദാ ഭവ||35||
ദേവ്യുവാച||36||
വരദാഹം സുരഗണാ പരം യന്മനസേച്ചഥ| തം വൃണുധ്വം പ്രയച്ഛാമി ജഗതാമുപകാരകമ് ||37||
ദേവാ ഊചുഃ||38||
സർവ്വബാധാ പ്രശമനം ത്രൈലോക്യസ്യാഖിലേശ്വരി| ഏവമേവ ത്വയാകാര്യ മസ്മദ്വൈരി വിനാശനമ്||39||
ദേവ്യുവാച||40||
വൈവസ്വതേ‌உന്തരേ പ്രാപ്തേ അഷ്ടാവിംശതിമേ യുഗേ| ശുമ്ഭോ നിശുമ്ഭശ്ചൈവാന്യാവുത്പത്സ്യേതേ മഹാസുരൗ ||41||
നന്ദഗോപഗൃഹേ ജാതാ യശോദാഗര്ഭ സംഭവാ| തതസ്തൗനാശയിഷ്യാമി വിന്ധ്യാചലനിവാസിനീ||42||
പുനരപ്യതിരൗദ്രേണ രൂപേണ പൃഥിവീതലേ| അവതീര്യ ഹവിഷ്യാമി വൈപ്രചിത്താംസ്തു ദാനവാന് ||43||
തതോ മാം ദേവതാഃ സ്വര്ഗേ മര്ത്യലോകേ ച മാനവാഃ| സ്തുവന്തോ വ്യാഹരിഷ്യന്തി സതതം രക്തദന്തികാമ്||45||
ഭൂയശ്ച ശതവാര്ഷിക്യാമ് അനാവൃഷ്ട്യാമനമ്ഭസി| മുനിഭിഃ സംസ്തുതാ ഭൂമൗ സമ്ഭവിഷ്യാമ്യയോനിജാ ||46||
തതഃ ശതേന നേത്രാണാം നിരീക്ഷിഷ്യാമ്യഹം മുനീന് കീര്തിയിഷ്യന്തി മനുജാഃ ശതാക്ഷീമിതി മാം തതഃ||47||
തതോ‌உ ഹമഖിലം ലോകമാത്മദേഹസമുദ്ഭവൈഃ| ഭരിഷ്യാമി സുരാഃ ശാകൈരാവൃഷ്ടേഃ പ്രാണ ധാരകൈഃ||48||
ശാകമ്ഭരീതി വിഖ്യാതിം തദാ യാസ്യാമ്യഹം ഭുവി| തത്രൈവ ച വധിഷ്യാമി ദുര്ഗമാഖ്യം മഹാസുരമ്||49||
ദുര്ഗാദേവീതി വിഖ്യാതം തന്മേ നാമ ഭവിഷ്യതി| പുനശ്ചാഹം യദാഭീമം രൂപം കൃത്വാ ഹിമാചലേ||50||
രക്ഷാംസി ക്ഷയയിഷ്യാമി മുനീനാം ത്രാണ കാരണാത്| തദാ മാം മുനയഃ സര്വേ സ്തോഷ്യന്ത്യാന മ്രമൂര്തയഃ||51||